Hadiah derih kaka’ masok mbuk geh ternyata buku se eketoro intan derih lambek, tape intan tabisa melleh amargha argenah larang dedhi intan tak sanggup gebey meleh bukuna. Intan perak sarah akhira buku se ketero deri lambek kewujud andik. Buku se eketero intan buku novel se argenah parak tello ratus ebuh, intan lambek se tero meliyah tak andik pesse mon la bedeh pessenah eman ango’ ekebelian se lebih penting. Intan maso kaka’nah ejenjieh mon maso kategori lulusan se paling begus neng kampussah intan olle hadiah pole deri kaka’nah ben mbuk geh benii gun buku molloh tape bedeh kejutan pole, intan perak tape intan tak berharap lebih.


Ghen la malem, aldi ben sakancaan ghentean ajhegeh tenda. Makle tadek bhereng se elang pas makle tendanah cokop ghebey tedung. Bektoh ghilirann aldi ben kancanah se ajhegeh, aldi e ghenggu moso makhluk se tak e katelah. Aldi dheh adheen bengal ben tak ngocak ka kancanah. Biat abitdhen kancamah apangrasah kiyah, pas ngabele ka aldi mon ding-ngeding. Aldi se la ngampet takok dheri abit pas langsong maiyeh mon e ghenggu kiyah. Polanah padeh takok, Aldi ben kancanah pas masok tenda tros langsong tedung sampe terak. Kalaghuknah aldi ben kancanah caretah ka kancanah se laen mon e ghenggu. Samarenah sapabhen, aldi ben kancanah pas toron ghebey mole ka romanah beng-sebheng.


Universitas Gadjah Mada (UGM) reya ghun ngeding nyamana la enga' kennengnganna reng-oreng penter. Para' sakabbhinna oreng penter se bada e tv ban se sukses reya mon banne dari Universitas Indonesia (UI) ya biyasana dari UGM ghella'. Patot bannya' se bhu'-tarebbhu' adaftar kadissa tamaso' engko'. Engko' adaftar terro ngala'a jurusan sastra kaangghuy olle gellar Magister of Art otaba oca' laenna S2 sastrawan tape ta' etarema. Tang elmo ghita' bis matembus tembo' tebbella UGM kaangghuy nyareng reng-oreng penter. Tape engko' ngala' jhalan Beasiswa mon ta' ngangghuy beasiswa cora' ta' kowat maso SPP per-semeterra se kodhu ebajar, apa pole setiya la andi' ana' ban bini.


Benyak oreng satiyah mele nompak kereta polanah la nyaman. Bektoh KAI e pimpin moso Pak Jonan. KAI e rombak benyak moso pak jonan. Satiyah nompak kereta la nyaman. Tak parloh arebbhuen korseh engak lambek. Tak bisah kiyah melleh tiket manjheng engak lambhek. Satiyah kiyah ghempang mon terro melle tiket. Mon bhutoh melle tiket kereta jarak jaoh bisah melle ning tiket.com otabeh ning traveloka. Mon terro melleh tiket kereta jarak semmak bisah melleh ning aplikasi e kaandhin KAI. Dhedih tak parloh ka stasiun pole melleh tiket. Tapeh bisah langsung lebet aplikasi. Ben pole mon anghuy aplikasi dhedih nyaman, polanah la taoh bileh tiket kereta tadek ben bekto bileh bhein se tiketdeh ghik bedeh.


Nanges bakto tang kanca mate polana ngenom Baygon sabhutol polana burung maso bhekalla. Bhakalla ngoca' la ta' enda' pole. Sabellunna toman alonca' ka songay ban toman ngenom eppel blBodrex ecampor sepret. Setiya colo'en kalowar kapo' polana ngenom Baygon esabepaghi bhakalla amantan maso reng lake' laen. Sabellunna ngerem WA ka engko' jha' aba'en la sengka odi' e dhunnya polana kaelangan reng bini' seekaneserre. Aherra engko' ngeding kabhar jha' tang kanca reya maso' Roma Sake'. Bakto ngeding kabhar jiya engko' dhuli mangkat asapedaan. Keng bakto dapa' ka Roma Sake' Sampang tang kanca la epamaso' ka motor ambulans. Engko' nangis polana ta' melo tang kanca.


Carah napah pole se bisa maghabay elang rassah trauma se la ampon daddhi katako'an se paleng rajeh ?. Saongghuna kita bisa ngalakone hal jareya sareng pan saponapan carah sopajha kita bisa nengale apah se maghabay kita jareya takok ban tak bisa ngoladhi kabadha'an se la ampon neng adha'eng matah. Kalakoan neka saongghuna bisa e lakoneh manabi adhajana lakaran toreh e padaddhi rassah se paleng sae ban kabadha'an jareya kodhuna bisa narema settong sareng salaennah. Hal se paro kita lakoneh manabi badha se lok nyaman ka ateh engghi paneka maberes pekkeran kita ghellun ban nga distraksi sopajha jareya lok bisa maghabay rassah takok se tengghi.


Teppak menang undian sepeda jiah engkok rassanah kadik e ontalaghi dek langngek. Tang bhedhen ngerennyeng kabbhi bik kenyataan jhek engkok le andik bhereng se engkok katerroen kabit lambek. Engkok selama riah keng ngangghuy sepedanah tang mba, ajiah kiah le tuah sarah, engkok ngangghuy sabbhen entar dek pasar mon e ro - soro ebok. tebhenah teppak taoh engkok olle sepeda, engkok terro nangesseh. Lakar menang undian jiah tung - untungan ben engkok lok ngarep untung sarah. Tang harabhen make le olle kotak ngakan le bhunga. Sang maju neremah sepeda deri pak bupati engkok nger - sengngeren kadik oreng ghileh sakeng bhunganah.


Tekos riyah keben se bennyak ebejik'ih bik oreng. Apapole setiyah, ngara sajjhen bennyak kennengan kotor tekos riyah sajjhen bennyak kiyah. Selain jiyah tekos setiyah riyah sajjhen bengal dek oreng, mon lambek tekos ajhelling oreng bein le takok mon setiyah enjek. Tekos setiyah apapole se nyamanah tekos got riyah cek rajenah, bhedhennah bisa parak padeh bik anak'en koceng. Se paleng bejik riyah kiyah buduk'en tekos, tekos riyah mon sekalenah abuduk bisa bennyak sampek lemmak ben pettok, anak'en riyah kiyah cepet rajenah. Bennyak oreng lok sennneg dek tekos polanah taenah den-beden, kotor, mon mateh deddhi betang se beceng ben pole tekos riyah bennyak ngebeh penyakek gebey manossah.


Kake mon toman ngatela' setan pas pekkeranna posang bhakal ta' rokarowan kabbhi apa se ekalako. Lamon ta' parcaja mara oddhiyaghi congngo' mon bada oreng ekenneng prank epatakerjhat maso tan-setanan paste bhakal ru-taiabhuru, contona mon mokka' labang kadhang ta' bisa sanajjan labanga ta' ekanceng ban se mokka' akarep keng ta' ghellem bisa ebukka' mon la posang. Arapa bakto la mare takerjhatdha labang jiya pas ghun nyaman mokka' enja' ta' cekka' sakale. Daddhi mon kake katemmon maso setan pas takerjhat usahaaghi patennang pekkeranna, ma'le ta' sajan masossa ka aba'en dhibi'. Bhuktena engko' toman taantem ka gheddhung lantaran ngatela' setan e bhuju' budina roma pas posang, ya aherra  pas sossa dhibi'.


Mon sengkok engak e sittong areh e wektoh molean ponduk se abitdeh du bulen sengkok ka temmon  ben tang kancah se sanget engkok kerrongih polana cek semmak en engak taretan dibik, keng tang kancah pas tak engak ka sengkok. Bedeh peggeleh keng gik andik rassa niser se nyapaah kaadek todus, se tak nyapaah tak empan kerrong, pas sengkah mon deiyeh sengkok se abentaah ka nak-kanak jeriah. Molae derih jeriah engko' mon katemmon tak toman patang sapah polanah engko' tak mareh takerjet bakto katemmon pas tak nyapaah. Sapah marah se tak peggel mon kanca semmak se abit tak ketemmun pas ketemmun tak nyapah ka engkok.


Careta pole soal adek lessa engko` se laen, se ternyata pernah asakolah e Jepang. Jeriya sakaluarga teppa` ka sakola`an se ta` nyaman bakto ruwa. Sataretan katello odi` e Kotta Hiroshima, Jepang. Jeriya asakolah abharang kakakna lalake`, jeriya pas bakto ruwa la kelas empa` caretana. Kanak jeriya ta` esennengngi bi` kaduwe` kancana, panengnga ca`na dari Indonesia. Oreng Indonesia bau ca`na. Pas ta` pera` jeriya, bekal nginumma ebuang ben kancana se ta` senneng, tape jeriya nengenneng ben kakakna, maseh la abele ka kakakna. Marena ma` rosterrosan, jeriya ye ta` betah kiya. Pernah pole pas mole sakolah jeriya e ambe` bi` kancana ye ruwa adek kelassa kelas duwe` SD, ma` ye e pengkal bato, sampe` kaluwar darh e dahina. Pa alapor ka ebokna ben lempo maso`a sakolah sampe` saminggu panengnga e cokoco "bau" ca`na.


Sampe' setiya engko' tako' pagghun ce' sarana ka se nyamana setrom polana sabbhan engko' li-bali kenning setrom ban rassana ka lang-tolang se agledder. Toman ngecas hp Mito netnonet pas adaptorra leddhu'jhendhuran ya engko' ngejjhit. Toman ngecas hp Cena pada kiya. Keng se paleng berra bakto negghu' magnet pas ekenneng anu ka kabel bangkang dhala soko enga' ekenning penthong oreng. Dari jiya engko' tako' mon nyambhung kabel otaba mon soro mateppa' dhamar e roma. Sanajja e sapeda motor se setromma dari aki engko' pagghun tako', poko' mon la aroba kabel ta' bangal alako polana trauma dari kadhaddhiyan-kadhaddhiyan se ghi' bhuru kasebbhut.


Manabi dhabunnah ramah teppak ghi' odhi' akadhi ka' dhinto "oreng mon la biasa a sedekah jareya bhakal moljha'a orenga ban Allah bhakal meles bhalesan se lebbhi rajeh". Lakar le bendher ongghu dhabunnah ramah jareya, manabi kita neka dhujen a sedekah ban ok cerrek oreng neka paste ngandhap jughan ka kita sebab kita jareya bhakal e angghep oreng sae sareng mereka. Ghi melanah kita lok parlo ban lok andhi' niaden pamer ban marajeh cetak, oreng bhakal onenge manabi kita neka oreng se sae tor ngandhap ka oreng laen. Melanah dhari jareya, pesen tor ajharan se e ajharaghi sareng ramah k'dhinto bhakal e lakone sebab neka sala settong elmo se bermanfaat manabi e lakoneh ban ngalakone na jareya ekhlas lahir bathin ka manossah ban ngareb ah jyah coma ka guste Allah ta'ala se ghaduwan alam semesta neka.


Sedih ben ngamok jiah dheddhih reaksi kebennyak'an anak korban perceraian. Badan Pengadilan Agama Mahkamah Agung ngelaporaghi, jhek sampek bulen agustus berik le bedeh 306.988 kasus perceraian oreng tuah neng Indonesia. Deri bennyak eng kasus jiah, anak se e angghep dheddhih pihak se e rogiaghi. Sajen tegghi angkanah, sajen bennyak kiah nak kanak se kodhu sedih bik perpisahan ebok bapak eng. Mon proses pesanah lancar, pola dampak perceraian dek nak kanak lok pateh ngeberrekaghi. Mon sampek bennyak drama, tentoh ngebey mereka kepelengan. Deemmah mon respons otabeh reaksinah anak korban perceraian justru lok sedih alias biasa biasa bhein? Mereka nyeraaghi kabbhi keputusen dek oreng tuanah ben cenderung lok terro taoh bik proses otabeh kelanjutennah.


Nyaba' tangghal kabinan neng Madhura kodhu acabis ka Kiyae, banni pas kor mangkat. Engko' terro dhuliya akabin pas eparengi 11 April 2019 otaba 4 Rasol se dhaddhi are kabinanna engko' maso tang bine. Are jiya are se bhungana tada' pada amargha engko' la la ce' terrona arassae sowarghana dhunnya. Koca'en reng-oreng se serrem bakto akabin reya akandha serrem ban sakral. Oreng kadhang tasala ban kalero bakto ijab qobul. Tape bakto engko' ijab qobul rassana biyasa bhai, etaskratas ngangghuy bhasa Arab. Koncina ghun settong bakto ijab kodhu tennang. Samarena ijab engko' langsong etonton ka kamarra bini pas esoro nyeyom daina maso Kiyae se makabin. Tape Kiyae se makabin engko' reya cora'en paham Feminisme se ngangka' dharajhatdha reng bini'. Jha' tang mas kabin se sabellunna roko ban sajada ghi' esoro tambai pesse ma'le reng bini' ta' eyangghep moda


Jack atemmoh Rose neng sittong kapal pesiar teppak Jack entarrah ngerantau dek bennyak kennengan, sedangkan Rose se putri konglomerat bhekallah pengusaha soghi teppak entarrah akelenjer. Mereka atemmoh neng pagher kapal neng luar, sang Rose teppak nyeling tasek luas ben Jack teppak ling nyeling oreng sekitarrah. Jack pas ngerassah tertarik teppak ngetelak Rose pertama kalinah. Hubungannah mereka e molaen deri Jack se nyapah Rose, Rose se mentah e ghember abengkang akadik del model ghemberreh Jack, sampe mereka se dheddhih semmak ben sittong sama laen ngerassah akadik bhekal. Mereka sittong areh kodhu apesa polanah kapal se e katompak keduek eng nyelem marghenah nabrak karang.


Bhakto tang tretan sobhung omorrah jareya kaula coman ngabesin anapah mek tadhe' ghelluen ban mekker sakobesah nekah duh cek jahattah. Mela dhari jareya kadaddhiannah eponlakar maghabay settong roma duh cek sakek' eng nengale epon se ghi' ngodeh. Anapah mek la tadek ghelluen ban apangrasah sakobesah neka lok adhil. Mela dhari jareya carannah kulah neka ghi cokop nanges ban nyoba' ghebey ikhlas neng dhalem ateh, melanah cara neka se maghabay tennang almarhum ban bhakal e taremaah saghalannah amal ibadah dhalam ngajalane teppak odhi' neng dhunnyah. Pasabber daddhi cara kulah se paleng sae, melannah kulah kodhu parajeh ateh dhalem ka daddhian se lok toman e angka.


Buli engghi Paneka sala settong hal se kodhu e hindaren ban kodhu bedeh pangawasan dhari reng se lebbhi seppo. Kalabhan dhari paneka, pan saponapan oreng kodhuna bisa nengale tor bisa ajhaga manabi bedeh nak kanak pan pole ajherin hal se bendher. Anak se e kennenge buli jareah biasannah tombu daddhi nak kanak se korang percajeh ka badhan dhibik. Melanah hal neka kodhuna bisa e tengale pole sareng reng seppo ban ruguruh manabi badha e dhalem pangawasan nah. Hal se kodhu ban parlo e lakoneh engghi paneka ajharin tata krama se sae ban kodhuna bisa lebbhi perateaghin ka sadhajana, saenggha hal jareya lok parlo, e katako'en ka sapah bein.


Teppak areh Sabto malem Mengghu kulah sareng cakancah kulah neka neattah lakaran malem mengghuan ban lakar bhaktonah kulah kaloar sabhan mengghuna ban nekmat aghin bhakto loang pas san lem malem. Kulah neka ban cakancah sadhaja entar ka Sorbhaja mangkat re sore namong kulah loppaen lok amet ka ebhu tor ramah neng roma. Keng coman, kulah adhabu kaluarrah sareng kancah sadhaja banebhu ngijin aghin. Mela dhari paneka lajuh jareya ternyata san le dhepak sorbhaja keng maen dha' berseleberreh ban la ampon malem kulah neka e telfon sareng ramah. Lajuh kulah amet mole ghellun sareng kancah kula jareya dhalem keaaan resek ban dhepak romah rassannah terro ngeremmah takok e ombheng ramah.


Mon oreng tuanah hedeh rosak ben acerai teppak hedeh le rajeh, kemungkinan hedeh bisa nemmoen beberempah tantangan se lok e pahamin bik bennyak oreng laen. Kancah otabeh anggota keluarga pola ngocak dek hedeh, "Benne hedeh jiah nyaman polanah mereka lok acerai teppak hedeh aomor 6 taon?" otabeh "Ayoh rapah hedeh le rajeh. Hedeh bisa ngelebetin riah kan?" Harapannah hedeh lok pateh e kennengen pengaruh bik perpisahannah oreng tuah polanah hedeh le benne nak kanak. Tapeh tentoh bhein ariah lok bhender sama sekaleh. Nak kanak se rajeh bik oreng tuah se rosak e kabherin andik perasaan takok, ngamok, kebeter, bhingong, ben sedih marenah taoh soal perceraiannah oreng tuanah.


Oreng biasa la ampon ghaduwan rassah tako manabi e ombheng pa sapah neka. Contonnah manabi la ghaduwan lakoh, pastennah karyawanneka torok ocah' mabai la ampon e peringadhi sareng atasannah ban ghaduwan rassah takok jughan mon sampe' ngamok. Melanah hal jareya tantonah lok bisa e parengaghin kalabhanbadhannah masalah neka lantaran biasa ngamok ban ghighir. Saenggha hal neka nimbul aghin masalah anyar ban bisa maghabay katako'an ka karyawan. Biasa manabi kadhineka neng dhalem dunnyah kelakoan jeh. Jha' sampek kita neka daddhi terpuruk ban lok ngalakone pa apah, lajuh postos asa bein amargha e ghighirin ban e omelin. Petennang ghellun pekkeran jareya, jha' sampe' tumbang ongghu.


Sebab oreng neka lakar dhe bidhe ban kennengannah mereka sareng kitah jaeya lakar la laen daddhi jha' ghi' dhe papadeh aghin. Conto epon manabi sampeyan odhi' neng Sorbheje, Jakarta neka paste bedeh bidennah, dhari molaen bhasa ban kaodhi'annah mereka paste bedeh. Namong se paleng parlo e peraten aghin engghi ka'dhinto carah kita mandheng reng oreng se bideh jareah kadhinapah saenggha lok ngarassaen kalakoan se lok nyaman. Bideh lakaran carah pandheng reng oreng, bedeh se ngalamen rassah takok se lebbhi manabi bedeh neng kennengan aseng sarah jyah lakar la bedeh bannyak sarah pastennah. Tapeh kodhuna kita yap seap aghin ka badhan dhibi' ban abangon benteng se koat sopajha kita bisa adhaptasi sareng apah se kita kennenge epon.


Abdhina manabi e kocak dhuka ghi dhuka sarah, tape kulah neka nyoba' ghebey bangkit deiyeh roah wah. Manabi stres ghi dele sa mengghu lok kaloar dhari kamar. Ngakan epon kaula lok kebesah, amargha napah ? rassah dhukah jareya tretan. Melanah dhari paneka, kaula kodhu bangkit ban nganyare odhi' se anyar pole. kadhinapah carannah ?. Se pertama, kaula lakar fokus mabecce' badhan dhoibi' amargha dhari jareya kaula oneng kakorangannadhan kulah napah bein dhalam hal jareya. Kaula jughan ngabessaghin badhan jareya sopajha kodhu kuat lakaran ngaddepbhin pa apah se lok bisa kita kontrol, lok bisa e kendaliaghin. manabi dhabunnah reng seppo kulah, sadhajana la ampon bedhe neng garissah bhi' dhibi' edeng deddhi toreh pemanju bein ghi.


Kabhinan sala settong sonnah se kodhu e laksana aghin kaom muslimin se aghama islam. Lakar manabi oreng alakeh otabah abineh neka badha tadha' okorannah bileh ban omor senapah bein sampeyan bisa seap akabhin otabah alakeh. Melanah hal jareya benne settong tontodhen se kodhu e laksanaaghin sareng panjennengan sadhaja. Melanah pan saponapan oreng lakar la senneng ban arassah bhunga manabi la ampon nemmoh settong pasangan se bhakal odhi' bhareng sampek neng akherat settong kaontongan se tadha' betessannah. Pan saponapan oreng epon lakaran lok bis narema aghin kabadha'an jareya namong saghalana neka ampon la e ator sareng sakobesah, saenggha lok parlo kobater sarah.


Intan nak kanak kelas 7 neng sittong SMP favorit neng kottanah. Ajiah nak kanak se ceria ben bennyak kancanah. Intan masok dek SMP lebet nilai rapotteh se tegghi, tapeh ajiah masok dek kelas F se orotannah keempak deri budih. Intan lok masala bik jiah. Intan bhunga sekelas bik cah kancah se pelak ben legghis akrab bik mereka. Teppak semester sittong, Intan olle ranking sittong neng kelasseh. Intan lakar biasa olle ranking sittong deri SD nah. Terus sang semester duwek, Intan olle ranking 4. Sakeng ngejjhitteh Intan dhegher nanges teppak ebok eng deteng ngalak rapot dek sekolaan. Intan lok nyangka jhek abek eng toron 3 peringkat.


Ghaduwan bareng se ekaterroen lakar la daddhi pangaterroan reng oreng se butoh tarotamannah. Namongg hal neka kodhu badha parjuangannah. Kaula ngobange HP iphone paneka badha alasannah ban badha parjuangan bisaos. Hp neka kaulah obange dhari hasel kaula se nabung olle 5 bhulan kalabhan dhari a lakoh daddhi Marketing Komunikasi neng salah settong perusahaan startup. Kaula ngobange paneka dhele apasah lok entar melleh otanba nongkrong kopi sareng cakancah ban lok boroh aotang neng online shop. kaontongan badha hp jariya kaula bisa ghabay konten sareng kamerannah se bhagus ban daddhi jhalan kaula olle penghaselan lebbhi dhari amaen medsos ban dhari hp hasel tabungan neka. kulah rassannah seneng sarah.


Bennyak oreng se ngerassah jhek pemutusan hubungan kerja otabeh PHK jiah jhubek ben bennyak dampak negatiffeh e bhendhingin bik dampak positiffeh. Ajiah jelas mon e jheling deri sudut pandangah karyawan. Keng se rangrang e fokusin bik reng oreng jiah jhek PHK bisa adhesar bik cem macem alasan. Misallah kinerja se jhubek, pelanggaran dek peraturan perusahaan, aobenah bisnis se parloh penyesuaian struktur organisasi, sampe perusahaan ngalamin rogi. Deri alasan alasan e attas bisa e jheling jhek perusahaan lok kerah tanpa alasan ngelakonen PHK. Faktorrah bisa e jheling jhek maloloh PHK e lakonen polanah perusahaan lok bhuto, tapeh kiah deri kesalahannah karyawan jiah dhibik.


Pas ongghe dek kapal se terro nyabrengah lebet tasek kamal jiyah, lely le ngerassah mon bedeh oreng asing se norok'en orengah. Tapeh lely awallah lok peduli cuek. tapeh pas neng kapal oreng jiyah ngetelak lely tok, aherrah lley moalen lok nyaman pas molaen ajegeh berebg ben tassah takok pas mo temmeoh ekalak ecopet. Lely langsung ngocak dek mbak'en lebet WA, mbak'en nyoro lely lok panik ben tenang, mbak;en degghik ngonek;en lely lok jeuh deri kenengan toronnah kapal makle cepet.  Mbak lely jiyah ngajek kiyah kanceh lakek'en makle mon degghik bedeh apa-apah bedeh se nolong ben jegein, Oreng gelloek jiyag paggun ajelling tok dek lely riyah. Sampe nyander kapallah lely langsong nyareh mbak'en.


Ajhalan malem e dhisa Mangngar kecamatan Tlanakan Kabupaten Pamekasan abhareng tang kanca se anyama Sipol pas bada bhighal maambu temmu nodhuwaghi todi' ka ada'en mowa. Tang kanca tako' dhala akemme e calanana ban ngetter sara, tape engko' sanajjan tako' pagghun mabangal sambi ngoca'. Abba engko' reya panakana Misrai nom, me' pas maambu engko' kake. Misrai sapa Cong? Ta' osa tao nom engko' lebat dinna' ta' la-nyala ghun ngampong lebat. "O ya la mon da'iya engko' ta' alanglanga, ya mara la la mangkat, ban akode mon lebat dinna' ya." Iya nom sakalangkong can engko' sambi nang-matennang ngodi'i sapeda ban mangkat maso Sipol.


Kulah toman tretan e ghigirin sarneg atasan melanah kalakoannah neka abhit ban tak sasoai arebbhannah apah se ekaterroen. Lajuh kulah neka msang badhan ban adhabu pa' matah sareng aneka ban sadhajana bisa nyepta aghin kanyamanan ghellun. Lastareh dha' neka san la aghigirin jareya kulah cengkal sarah manabi ebelein, sebab manorot kulah neka lakar lok sae ban becek manabi bedeh pa apah lampiasannah neka ngamog karebbhe dhibi'. Pan saponapan oreng tantonah lok kengeng bisa e selamet agin manabi kadhineka, adhabu penyaman ban bhalto se teppak daddhi sala settong senjata kadhinapah carannah ita bisa ngerteen dhabunnah atasan ban cara ngaten epon se sae.


Bakto alako salon (Sound system) e bulan Sabal (Syawal) biyasana super ebajar 150 ebu palako se ngenep ebajar 150 ebu se ta' ngenep ebajar 100 ebu. Engko' mon alako segghut ta' ngenep. Tape e settong bakto superra montorra salon ta' bisa alako abit ban engko' se eghante. Bakto la dapa' bagina bajaran, enga' kento' pas coco' moda engko' pagghun ebajar 100. Padana bi' congoco, aherra engko' segghut ta' noro' mon tada' superra ma'le la esetrer dhibi' maso jhuraghanna. Ta' iya engko' ecokocowa jha' engko' banni na'-kana'. Se alako dhala talpos ta' ghellem soghi, jhuraghanna karo se soghi mon da'iya malolo.


Mayu nendha Sivitas Kotheka aghabay ghalimpo' kaangghuy adhu'um elmo. Apolong ban dhaddhi bagiyan dari Komunitas Sivitas Kotheka reya argha sara. Essena reng-oreng ngoda se penter. Bada sastrawan ngoda se lowar biyasa iya areya Royyan Julian, Bada Bu Doktor Novie Kamelia se penter ban soghi, Bada Zainal Abidin Tokang Toles Careta Bhasa Madhura, Bada Fikri Ahli Informatika ban salaenna se andi' kalebbiyan. Bakto Kotheka epaddhek engko' banni bagiyanna, tape engko' aropaaghi anggota partama se maso' ban dhaddhi messen kaangghuy bisa menjham kennengan kaangghuy mabada lalampa'an Koloman Budaya bhan sabulan sakaleyan. Bakto awwal Kotheka aghunaaghi romana Ba' Novi maso Dewan Kesenian Pamekasan (DKP). Mare jiya aghabay stempel ban salaenna ma'le bisa aghabay proposal kaangghuy ngenjhan kennengan ban angko' se ajhalan. Ban sampe' segghut ngennangnge Mandhipa Bakkel Bupati.


Bede pole pas negghu oreng sakara` otabe reng cerrengan pas baktona alahirraghi. Mun jhaman lambe` bede bhidhena sakone`. Bebini` sateya ta` terro endi`e anak ghellu mun jeriya dhaddhi bebini` se alako. Biasana pasangan anyar mun a rumah tangga paste terro langsung endi` anak, tape bede se gi` tako` panengnga tao rassana sake` ben sakara` pas alahirraghi. Biasana e naghara majhu enga` Korea misalla, jarang sakaluarga endi` anak lebbih dari duwe`. paleng bannya` ye duwe` oreng. Panengnga sake` ben salaenna ye senneng alako, mun endi` anak ca`na bisa aganggu kalakoan. Bhidhe ben oreng lambe`, maseh sakara` ye pagghun senneng endi` anak. Endi perasaan nga` enga` bakto lahiran pas e jhai` bagiyan kaluarra bayi, ghebey pekkeran ta` terro langsung endi`e anak, paningnga sake` ben sakara` pas makaluarraghi.


Mela dhari kadaddhaj se bedeh narek neng songay ka'dhinto kulah jughan bedeh caretah se lebbhi aneh pole. Nah, a langngoy paneka lakar tang olahraga se paleng kulah sennengen ban kaula lakone hampir ben areh ongghu lakaran. Nah, dhari jareya kulah lok toman pole kan mandih songay kadhibi' neng budinnah roma sebab la segghut e rek tarek dhari dhelem jareah. Akherrah kulah neka pinda haluan terro asassa neng songay otaba leke kenne'. Namong, leke jareyah semmoh jheu. Akhrrah kulah paksaen melannah sobhung aeng ban mate lampu. AKherah kulah asassa jughan neng dhissah ban angoy langmgoy, namong aeng dhissah paneka lakar la cek kotorrah.


Carannah sopajha bisa lebbhi tennang manabi bedeh atasan se ngamok lok jellas ka'dhinto, san lasatrennah sampeyan a berrik bhakto sampeyan kodhu tengale pole apa jareya cokop emosi napah bhunten. Marennah dhari paneka, sampeyan kodhunnah bisa tojhu' wak dhuwwa'an pas bhakto tadha' oreng neka ban kondisinnah jareya lakar dher bendher tennang tor lok nga reog pole. Lastarennah mangken, san le mareh sadhajan coba tanyaen, apa bedeh masalah se bisa nyakeen ateh ban rassannah laen dhari biasannah. Manabi oreng ngah neka nyaman acaretah validasi aghin bein perasaannah ban jha' sampe' lok ngologhen sebab kita kodhu ngaregghein oreng sa ampon la a careta.


Tak abit, selang tello polo menit, tamoyyah dheteng pas Tono yap siyap ghebey naremah tamoy. Tono la pessen ka OB ghebey esajhiaghi kakanan ben nginum ghebey tamoy. Tatemmoh tamoy 15 menit, pas Tono apangrasah bedeh gempa. Kabhi panik ben kabhi oreng ning kantor jeriyah buruh ka luar kabhi. Polanah Tono ben kancanah kabhi ning lantai 13, tak bisah toron lebet lift akhirrah Tono ben kancanah toron lebet tangga darurat sedimmah jeriyah benyak sarah ka oreng se terro toronnah kiyah dheri lantai se laen. Sbih ngantri ning tangga, tono pas engak ka bininah se bedeh ning roma. Moso tono pas langsung e telpon ghebey atanyah kabher oreng roma.


Dalem settong lalampa'an organisasi kemahasiswaan, bakto katemmon maso senior se ekennal penter ban bisa acaca bhareng. Ate dekdekghan ban coma bisa ngaghume senior ghella'. Jhalan nomer settong kaangghuy macekka' ban ngenga'e are reya ya afoto bhareng maso oreng se dhaddhi pandhuman dalem nyare elomo reya. senior reya orenga biyasa enja' ta' ganteng keng mon acaca biyasana se ngedingaghi dhuli nyangghem jha' se acaca reya oreng penter. mon se ngedingaghi mahasiswa biyasana bhakal nendha carana acaca ebannya'en oreng. Senior reya kalaban ta' langsong aberri' motivasi da' ka oreng laen kaangghuy bisa ngowasae kabada'an ban bisa ajharbha'aghi kalaban jhajjhar elmo seekaonengen sampe' oreng laen ngarte ban nendha carana acaca.


Manabi oreng ngamok melannah jareya amargha e tokol ghi sala settong bentuk emosinnah, se e ka'dhimmah jareya lakaran lok pantes eelakoh oreng sebab termasok kekerasan. Nokol oreng jareya sala settong kekerasan se e lakoneh oreng sebab asalah tartanto ban emosi se ekeluarg aghin sareng reng laen. Mela dhari jareya sampeyan kodhu onenge manabi oreng se ngalakoneh kekerasan ka' dhinto sebaigghe lakar kodhu belein manabi apah se ekelakoh jareya ngarogiin badhannah oreng ban badhannah dhibi'. Manabi akar la emosi tore acaca ban adhabu se paleng sae sopajha lok daddhi masalah se rajeh. Manabi sampeyan nokol oreng ban oreng jareya ghaduwan bhukte se koat ban mela dhari ka' dhinto sampeyan e laporeaghin maa aneka sala settong okoman kekerasan fisik.


Bakto mare akabin, main ta'-caretaan maso bini. ghu'-ghangghu' mon andi' pesse lebbi mon bisa jar-kalenjar ma'le sajan senneng akalowarga. Otaba ngenep neng settong hotel se abak raja ma'le bisa neng-sennengngan ebakto dhaddhi mantan anyar. Engko' akabin teppa' samarena tang bini molang taon. Dhaddhi engko' ta' osa aberri' hadiya ka bini polana hadiya molang taonna ya reya engko' banni bharang otaba kado. Hadiyanna aropa lake se ganteng ban manes pamesmma enga' engko' hehe. Akabin reya lakaran mabhunga ka ate ban kodhu andi' komitmen mon terro odi'en jhembharra. Polana mon ta' bisa saleng ngarteyaghi bisa marosak ka eketdhan se socce enga' reya. akabin reya lebbi bhaghus cokop sakaleyan maso settong oreng se paleng ekaneserre.


Riko ben rika kakak ale’ sataretanan, riko seghut nget – nenghet rika. Riko mon la nget-nenget rika jhubet sara. rika mon ekeje’ih maso rika kadheng sambih nangis amargha rika tak seneng mon ekejehei’ih teppak rika sibuk. Riko ben rika jarak omor duwe’ taon dhedhina seghut ghejek jhubet. Padahal maso ebok ben ramanah la ekangaeh ghejek jhek bet- jhubek takona’na bede de nangis ben peggel. Teppak nyengok TV riko tak sengaja kening mokol pokangah rika, rika ngejid ben langsung ngamok ka riko. Riko aseporah ka rika amargha tak sengaja kening mokol akhirra rika ngabele ka ebokna, riko eghighirih ben ebokna amarha mon aghejek jhek ra sarah.


Bhungana akabin reya bisa apolong terros maso oreng se ekaneserre. Bakto mare akabin, main ta'-caretaan maso bini parkara nyar-anyaran. Engko' akabin teppa' samarena tang bini molang taon. Dhaddhi engko' ta' osa aberri' hadiya ka bini polana hadiya molang taonna ya reya engko' banni bharang otaba kado. Hadiyanna aropa lake se ganteng ban manes pamesmma enga' engko' hehe. Akabin reya lakaran mabhunga ka ate ban kodhu andi' komitmen mon terro odi'en jhembharra. Polana mon ta' bisa saleng ngarteyaghi bisa marosak ka eketdhan se socce enga' reya. akabin reya lebbi bhaghus cokop sakaleyan maso settong oreng se paleng ekaneserre. Ta' osa atengka apa pole nyake'e atena bini.


Renang salah settong olahraga se bisa aghebey bhadhan ta` pera` seggher ben sehat, tape renang ye kiya ghebey abe` sekalian mandi mun gi` ta` mandi. Ben renang abe` dhibi` abherse`e gheddhe`na bhadhan. Tape beberapa oreng endi` pekkeran se ce` tako`na ka aeng. Bisa polana beberapa faktor se berpengaruh ye misalla polana endi` trauma pernah tasellem pas tade` se nolong, tape akhirra bisa usaha dhibi`. Bede kiya se parkara toronan dari reng tua. Mun Bapakna tako`, ta` urus kiya tade` alasan laen enga` tade` trauma ye mu temmu tako` mun ngabes tase`. Pas bede kiya se penengnga gangguan fungsina otak. Aria bisa esababaghi jhet` kelainan dari lahir otabe polana kecelakaan sehingga asbaaghi katako`an ka kennengan tertentu.


Selaen jiah oreng se bhunga teppak ngelebetin ujian kiah biasanah ajiah tipe se sadar pentingah sittong tes ghebey kenal kapasitasseh abek dhibik. Misallah reng -oreng se secara sadar norok ujian TOEFL ben ujian lok wejib laen tapeh andik nilai penting. Lok cuma e wejibaghi deteng teppak bik bektonah, ngibeh lat - alat toles, bik adaftar ben kodhu mejer sejumlah biaya, reng - oreng riah kiah secara suka rela ngerjaaghi soal jhem - jheman, te - ngateh, ngarep lok sala e delem nyeweb soal. Neng akhir ujian teppak e umumaghi hasellah, mon mereka olle skor tegghi, maka sajen bhunga atenah mereka.


Liver ban panyaket tabu' kembung lakar bisa mapesa sataretanan kaangghuy saterrossa. Majhadi' ate teppa' ebakto adhan isha' engko' ban ana'en Anom se aropaaghi tang sapopo nyongngo' filem Naruto neng Global TV. Bakto adan bada sowara acerreng nangis, tang sapopo kalowar sakejjha' pas maso' pole, engko' atanya arapa. "Mate la" sapa? ca'en engko'. "Eppa'' jawabbha tang sapopo. Engko'blangsong nanges maso tang sapopo, bakto jiya ghi' bhuru maso' SMP ban tang sapopo se saomoran engko' andi' ale' bini' ghi' kenni' kabbhi. Mare jiya engko' entar ka mayyit ban oreng bini' bannya' se maca Burdah sambi nangis, engko' ta' kowat nangis kiya ta' bisa ambu.


Takerjhat polana olle moseba se aropa panyaket se teppa'en ekaandi' jha' ra-sara ghallu, ajiya se mala sajan marentek ban nambai panyaket se laen. Tang taretan sake' bato ginjal orenga rentek ban ta' bisa narema kabada'an aherra dhala para' mateya. Tang sapopo jiya mala dhala matoro' ana' ka bini ban mattowana polana la aromasa ta' kera odi' pole. Tape bakto la epategger maso tan-taretan se laen orenga olle jhembhar. Bakto la jhembhar, ngakan nyaman pas ngenom la'ang kantos akemmiya, pas settong bakto jhukemmi sara entar ka jiddengnga. Arapa bakto akemmi sake' sara pas kalalowar bato, tape orengnga para' samapotdha tadarina sake'. La mare jiya bisa jhagha pas abali oni pas terros tada' sake' ra'-para'. Mangkana pekkeran tennang reya jha' bharengnge maso pekkeran se acem-macem ma'le ta' sajan sara. Moseba reya ta' neng buwang, keng mon usaha Insha Allah bhakal sehat.


Yuliana andik koceng nyamanah Aris. Kebetulan koceng jiah lakar tipe se adek neng enengah, mesteh bedeh bhein kelakoan se ngebey babunah andik kelakoan. Aris jiah lebur ngebey kelakoan matta. Sittong areh Yuliana ngakan neng mejeh ngakan. Ajiah cek asikkeh ngakan sampe lok sadar nempak kua se bedeh neng panci. Kua jiah ghik bennyak. Mangkanah sang dumpa, Yuliana ngerassah cek takok eng e ombheng ebok eng. Male selamet odik eng, Yuliana langsung atuwat. "Aris!! Abbo be'eng yeh ceng, lakar apokpak sarah adek ambunah!! MAAAK!" Sang ebok eng Yuliana deteng, ebok eng keng ngelos dedeh ben nyoro Yuliana ngalak lap. Yuliana aman polanah e sangghu Aris se medumpa.


Kulah kan segghut entar ka Sorbhajaan, namong mela dhari ka'dhinto kaula neka lakar segghut e kenneng Macet sebab kalakoannah kulah neng daerah Sorbhaja laok daerah Ahmad yani. Ngamok ghi ngamok, melannah sadhajana sopir mobil jaruah lakar kabanyaan egois sadhaja saengha lok kuat ongghu kaula nengalennah. Oreng se badha neng daerah sakanjhe duh mace' sabbherreh ruah, kulah ghaduwan sabbher se tepe tisu bein rassannah terro ngamogghe bein. Namong, manabi sampean lok porron e kennenge macet ghi saran kulah mangkat lebbhi awal korang lebbhi jareya saketar se jham sabelummah, saenggha lebbhi aman se makeh kenneng macet kyah ban sampeyan jughan lok telat mon ka kantor.


Bakto pamatena emba lake' dari eppa' engko' tdung maso ale' sapopo ban sapopo se laen e amperra romana almarhum. Ya jha' la nyamana na'-kana' sabellunna tedung ghi' aghaja' ghallu. Mare aghaja' ateng-bhlunteng pas tananga tang ale' sapopo jiya ekenneng kepe' maso soko dhala aserro sake'. Ya engko' sanajjan ta' epanglo aromasa tako' polana kalero magghi ta' etengnget. Aherra sakeng ta' nyaman rassana engko' notop mowa ngangghuy kocca se dung-matedung. Tako'en engko' polana ta' roco maso bagina sapopo se eromana emba jiya ban tako' ta' etanggha' pole mon amaen edissa. Polana tang rassa cora' enga' arasanan tang kasalaan keng cora' enja'.


Bede pole mun senneng e tarema e sakolaan ye cokop terkenal e Indonesia biasana bede se e lakoni enga` beberapa hal. Pertama nyare kos-kosan otabe kontrakan langsung lebat kakak kelas pas SMA se la etarem e sakolaan ruwa, marena mun bede se kosong sementara odi` sa kos bi` kakak kelassa. Salaen ruwa bisa kiya nyare kos-kosan pas daftar ulang sekalian panyettong. Nyare se semma`na sakolaan pas mun la tao ka kondisina begh abit bede se ngalle kennengan otabe pagghun e kennengan ruwa. Otabe nyare informasi ka grup sosial media se bede informasi soal Pesantren. Biasana mun anak se dari Pesantren umumma nyare Pesantren kiya otabe kennengan ngaji se bede e sekitar kampussa.


Piala Dunia 2022 le mareh kiah, Argentina keluar dheddhih juara. Bedeh statistik se menarik, Piala Dunia riah ajiah se paleng subur gol selanjhengah sejarah! Piala Dunia 2022 laga puncak eng amaen neng Minggu malem tangghel 18 Desember, antara Argentina vs Prancis neng Lusail Stadium, Qatar. Skor ketat 3-3 sampe babak bektoh tambaan. Selanjutteh e babak tos tosen alias adu penalti, Argentina menang 4-2. Prancis gagal mertahanaghi gelarrah se e olle'en empak taon seghilok eng. E lansir deri 90min, Piala Dunia 2022 ngelahirin bennyak rekor anyar selanjhengah sejarah Piala Dunia deri taon 1990an, bisa ajiah deri sittong timnas otabeh individu pemain.


Oreng towa se segghut aghighir ka ana' reya biyasana embu' banni eppa'. Tape mon eppa' aghighir reya biyasana maso tokolla. Enga' bakto entar lan-jhalanan maso sakanca'an molae dari ghi' lagghu engko' mole mare Isa'. Mare jiya bakto la dapa' e roma enyam-granyam se eghighiri maso embu' ban ta' ebaghi kalowaran pole. Aherra pas tang hp ejhuwal maso embu' alasanna ma'le ta' cakanca'an ni-banni. Mon eppa' rangrang aghighir tape mon engko' pas la agarunggung kabembu' biyasana pas eppa' se aghghir. Nabang ta' eghighiri eppa' ya engko' la nengenneng magghi hp ejhuwal jha' engko' tao ghu'-lagghu' pagghun emelleyaghi pole mon la bhar-sabbhar ban bhellissa elang.


Pan arennah kulah toman atemmoh kakak kellas se maghabay kulah nanges bhakto sekolah neka. Kulah enga' sarah robennah ban kadhinapah carannah kakak kellas neka malakoh kulah sareng ca kancanah sadhaja. Mela dhari paneka kulah akherrah jareya lajuh nengale bn langsung panik neka rassannah, ngetter ban lok bisa anyabeh tor lok oneng kadhinapah carannah sopajha bisa lebbhi kuat tor bisa ngadebbhin neka. Pan saponapan kaleh kulah nyobak bisa tennnag namong lok dhik bisa rassannah. Pas mareh dhari paneka, kulah nyoba ghebey mlengos jaruah deng meghendeng karebbhe namong lok bisa. Ghi akherrah jareah kulah ghi' kuat neng-neng ruah pan pole neka lok bisa pa apah pole le lok kobesah.


Jhajjhalang riya keban se ampo bedena pas para` osomma ojhan otabe pas marena ojhanna toron. Biasana bede e lampu-lampu bengko. Senneng ka kennengan se tera`. Mun la petteng alias lampu tade`, biasana jeriya matoron abe`na pas berkembang biak aobah. Mun reng negghu e bengkona bannya` jhajjhalang, jeriya maste langsung mate`e lampu e bengkona. Bede kiya se nyabe` ember pas eberri` aeng pas e babahna lampu se bannya` jhajjhalangnga, pas lampuna langsung epate`e. Sekalian ma` le langsung mate, panengnga mun lampuna e odi`i pole, bhakal bede pole jeriya. Pas bejhi` nyerbu ka reng oreng se bede e panerangan. Ta` ngabes orengnga pas nganu apa.


Mara riya beremma para aparat kalambhi coklat, ma' bannya' parkara se rontot e naghara riya ye, apapole kasussa pak 'FS' se ngancam ka bannya' oreng. Jhe' tang mentang penegak hukum pas endi' kobasa ngokom oreng ye amaen hakim dhibi'. Mara para hakim ben jhaksa ye pa adil kiya. Bengalla ngancam, beremma mun pas e bhalik se ngancam rakyatta ben carana dhibi'. Jhe' jhe ghanjha reng babah, patodus ka seragamma wa. Paenga' mun keluargana dhibi' se e ancam beremma pas. Maelang nyabana oreng ce' nyamanna. Dhaddhi lah panotanna reng bannya', Pak Pres kiya mara pak, pa tegas ma' wibawa sakone' wa. Oreng ma' le ta' malarat bi' hukum se bede e naghara riya.


Kulah lamba'ghaduwan kennangan sareng ca kancah kulah ngebey pesta ruah ka wali kelas tojjhuannah neka male wali kellas jareya lok ngajher jaruah. Hal jareya ekalakoh sareng nak kanak sebab neng areh jareya lakar bhakto nah UTS ban sadhajana neka padeh lok seap sama sakaleh. Carannah jareya, se pertama badha tang kancah neka ghaduwan masalah ghellun ban nyareh margeh ghellun kabtang guru, lajuh dhari jareya nak kanak ba-tiba buruh ka lantai attas marennah istirahat jareya. Bhakto guruh masok, lajuh guruh nekah posang kammah nak kana'eng. Lastarennah neka, pas wali kellas kulah lajuh nelfon ka ketua kellas, lajuh e soro masok kabbhi. San le masok kabbhi baru langsung aberrik kejudhennah.


Oreng se tako` tampila ka ade`na panggung ruwa panengnga ta` endi` kebiasaan sabellunna majhu pas nyator e ade`na oreng bannya`. Ben pole oreng ruwa awalla ye ngetek, bede se sampe` apelloan, nguta`a ben mi ta kemmi. Mun ta` terro tako`a ye mara ajhar molae dari kene` bereema se bisa`a ta` todusan ka bannya`na oreng. Angghap oreng ruwa se bannya` tade` e ade`na ba`na, panengnga komunikasi se bhagus ruwa emolae dari oreng se penter nyator ben ngungkapaghi perasaanna. Ajhar nyator ka sa oreng, duwe` oreng, sampe` ka bannya`na oreng. Biasa mun de` ade`na pottalopot. Nyamana ye ajhar nyator, mun ta` pernah gagal ye ta` tao dimma salahna. Kodhu jhet niat dari abe`na.


Senga' bhi' tengateh tretan manabi sampeyan entar ajhalan jhau dhalem keadaan remmah neka mateh ban maghabay blong jareya epe tegateh sarah. Melanah hal jareya maghabay kecalakaan ban bisa nyabeh taroannah. Saenggha parlo sampeyan peraten aghin apsah se eka tompak sareng sampeyan ban jha' sampe' dhen bedhen jaruah. Mela dhari ka'dhinto san sampeyan bisa celakah maghabay sampeyan lok bisa pa apah. Daddhina kan se rogi sapah ? sampeyan jughan kah ?. Nah, mangkannah tretan jha' sampe' ngalakoneh hal se kaleroh ban ngaroghiin badhan sampeyan dhibo'. Pebannyak tengatennah ban antisipasinnah se rajeh bein ghi, sopajha selamed ban lok daddhi kepekkeran kaloargha tor reng sepponnah panjennengan sadhaja.


Aduh la kelakoan apa manabih e patakerjet kadhi' nekah kado' wkwkwk. Sadhajana reng oreng roma jyah ternyata la ampon ngebey kulah nanges se deh endeggeh margennah ekelakoh reh polannah ulang tahun koca'eng wkwkw. Awwallah kulah la curiga e taro tang hp lok dhik e temmoh, teros lajuh pessenah tang kancah se elang semangken e sanggu e kalak engkok. Enjek aktingah jeh le dek kulah se lok empan sarah jagonnah. Dele Lok kebesah kulah se nanges, se kepelengan nyareh hp, se bingong ban bik se agelle'eh pokok jago Sarah rapah. Melanah dhari neka, kulah se kelangkong Sarah ka kakancah sadhaja se ampon megebey kulah syok ban senneng neka. Ghe moge apah se elakone jareya bisa daddhi kalerresen se paleng sae ban sadhajana ghi olle pahala seng maseng attas kapelagennah.


Mun neng islam hukumma mun la bejhi` ka kakanan apa bhai se mabejhi`, haram ekakan. Apapole kakanan bucco` se bisa asababaghi panyake`. Mun la bucco` ka berarti la bannya` komanna se odi` e dalem kakanan jeriya, mangkana rassana ben robana bisa aobah. Mangkana mun endi` kakanan se lebbih sakerana ta` mampu ekakan sampe` kalagghuanna ben batassa kakananna termasuk se sekat bucco`, ye baghi oreng otabe sabe` ka kulkas pas anga` pole. Mun kakanan ampo ebaghi ka oreng, bhakal raja rajhekkena. Bede bhai kakanan laen se dateng. Bisa bhai lebbih nyaman biasana. Engko` la abhukteaghi mun ampo berbagi, paste bede bhai rajhekkena.


Ebakto kaelangan bharang se argha rassana rowet apa pole la ekabhuto bakto jiya kiya. Se nyare aleng-lengleng, sakabbhinna esaloksak pagghun ta' etemmo tape di budina kapana la ta' pate nyare pas enga' jha' bada e kamar otaba etemmo bakto aromasa kaelangan. Ajiya sennengnga tada' pada, enga' keng la nemmo pesse ce' bannya'en. Contona engko' toman kaelangan HP se la tada' batrena. Esare ta'betemmo eman-dimman la sossa polana la yakin elang. Bakto dung-tedungan e kamar neng cethak rassana ta' nyaman enga' bada se ghali. Bharang se ma ta' nyaman ka cethak ghella' ekala' arapa me' pas teppa' ka HP se elang. Aherra ngoca' Alhamdulillah libali asokkor HP ghella' ta' elang.


Nanda ben Vicky penganten anyar a mantan e bulen maret taon 2022, Nanda ben Vicky teronnah andik anak mon olle duwe’ taon betabeh tello’ taon deri amantan. Teronah apacarnah gelluh ben metade’eh bekto e len jelen-jelen wek duwe’en otabe sareng sakanca’an, amargha mon la andik anak jarang se apacarnah ben ghita’ siap ben pole Vicky gik fokus maso kelakuannah apa pole nanda padeh sibuk maso bisnisseh, dheddinah anak en takok terlantar ben ta’ olle kasih sayang dering reng tuanah dhedinnah memustukan andik anak duwe’ taon aghi otabeh tello’ taon. Nanda ben ben Vicky hari- harih sibuk maso kelakuannah ben keluar kota melolloh amargha tugas deri kelakuannah.


Bhakto lambannah kulah olahraga neng sekolaan neka paleng malessah manabi la praktek jungkal bhalik bahdan ruah otaba sennam lantai. Nah, biasaannah kulah neka bhakto jareah lakar lok ngenneg dha' neka ban kek tabuk teppak praktek jareah. Lajuh kan sadhajan la eolok tong settong ghabay maju ban praktek aghin kahinapah carannah. Nah, kulah nyobak rapah olahraga ngan jareya neka se a ler poler ngangghuy kasor neka. San pas tega jhelen sorro a jungkal anapah tanang kulah langsong a monyeh kreteg ghen. Lajuh kulah ngejjhit ban rassannah sakek. Lajuh kulah neka lapor ka ghuru ban ghuru marenta aghin soro pecet pa sae ben bendher teknikkah.


Cobha ca`na riya bharang alos se odi` e dunnya laen, ta` enga` manossa. Ropana jin riya bannya`, molae dari tuyul, kuntlilanak, pocong ben bannya` laenna. Aria macem cobha se bede neng Indonesia. Aslina ye pade bi` neng odi`na manossa e Bhumi. Pera` laen kennengan ben kabbhi jeriya bisa ngabes ka manossa, tape manossa ta` bisa ngabes ka abe`na, kecuali oreng se e berri` kalebbihan bisa negghu. Tape biasana mun oreng se bisa nengghu aruwa ca`na ulama berarti bede kiya e bhadhanna. Tape mun ta` bisa nengghu, arassa, biasana ye normal tade` apa apa. Tape jin riya robana ta` samporna enga` manossa, mangkana oreng pas mun ecaretae parkara riya ampo tako`, polana ta` tabiasa nengghu polana bhidhe alam.


Manabi eyancem oreng ango' nyare saena bhai, kula toman eyancem bhakal epaambuwa dari kalakowan manabi sampe' binina jhuraghan kula neka tao jha' jhuraghan kula neka amadu ban bannya' ser-seranna. Ghi kula tako' sara jha' lakona kula neka se maodi' kalowarga kula ban kasab tong-settongnga manabi pas epaambu alakowa napa engko'. Aherra sanajjan binina jhuraghan neka tao ban atanya ka kula, kula ngaleng kaangghuy ta' epaambu ban pole paneka banni urusanna kula. Manabi kalowargana oreng neka bada oreng lowar ro'-noro' teptep kalero napa pole pas sampe' dhaddhi rosaggha ban se paleng ekatako' mon kase' kaelangan lako ana' ban bini epakana napa. Tape kadhang neser keng sareng jhuraghan keng la kadhinapa kula pada tako' mon la eyancem saneka sareng rakana.


Kacellepbhan se anyama tanang ban soko bakto noro' lomba pidato neng Unira polana ta' toman apidato sakale. Mon la cellep kabbhi pagghun ghibaanna terro akemmiya. Engko' akemmi li-bali tape aherra bisa maso' ka 5 peserta lomba kaangghuy arebbhu' juara 1 2 3. Tape bakto jiya ekocco' kaangghuy tema se bhakal epidatowaghi ban engko' olle se malarat. Aherra e pangghung bi' engko' eberri' nyanyiyan pamokka' kaangghuy matennang aba', tape aherra pegghel polana ta' mennang lomba. Engko' la yakin mennang polana tang moso la ngoca' tang pidato nyaman, ban tang moso pidatona ta' lancar. Tape ya sakabbhinna apa koca'en juri se nantowaghi mennang kalana peserta.


Tako` eghighiri ye riya paste sabbhan oreng ampo ngalami. Bede se tako` eghighiri atasanna, bede se tako` ka reng tuana, kancana ben bannya` pole macemma tako` eghighiri. Kabbhi oreng ye ta` ende` mun eghighiri. Kabbhi terro odi`na nyaman ben tenang. Mangkana mun responna oreng se tako` eghighiri panengnga alakoni kesalahan misalla ye asapora kaade`, jhe` tako` mun eghighiri. Tape kabannya`an oreng kadhang ngaleng mun la tako` eghighiri otabe nyare kesalahanna oreng laen ma` le dhibi`na aman dari ghighirra oreng se e tako`e. Salaen ruwa bede katakoan panengnga les malesan alalakon edapor. Enga` reng tua contohna se minta tolong ka anak, tape anakna lempoan ben manja, ye biasana eghighiri ben reng tuana.


Bhakto neng kos kosan kulah nekah sareng mbak mbak kos kosan neng amperrah roma. Kalabhan dhari paneka kita biasa la Ngakan jaruah manabi marennah Maghrib neng kmarrah bhi' dhibi'edeng tor nengale jughan apah se kodhu e siap aghinnah ka'dhinto. Mela dhari paneka, kita kan biasa jhu' tojhu' sambih agitaran ruah ghi, tiba tiba neka dhateng dha' amper sareng muah se judhes ban lok nyaman e padheng ruah. Sebab Lok kadhi' biasannah neka akadhi jareya. Mela dhari ka'dhinto akherrah kulah sareng se laennah ghi semmoh Lok nyaman kyah, lajuh bik neng samlingah kulah, jareya reh egettao pokangah. Terus tiba-tiba nak kanak neka abelerreg, tor lajuh ngamog.


Ami negghuk hp neng tanangah. Matanah nyeling layar bik muwah se ngenes sarah. Tanangah ngetter. Ami rassanah terro pingsanah. Le alen bulen Ami ajher neng kennengah les lesen semolenah sekolah ghebey persiabhen ujian masok perguruan tegghi. Ami mangkat sekolah kol 7 ben mole kol 4 sore, langsung alajhu dek kennengah lesseh sampe kol 7 malem. Neng romanah Ami kiah ghik ajher sampe kol 10. Sabbhen areh kadik jiah. Ami lok ngerteh apah se ngebey nilaieh korang ghebey masok fakultas kedokteran. Ami lok kuat nyeling hasel pengumuman se bernah mera. Lok abit, Ami langsung ta ngota ben e rabet neng roma sakek.


Teppak lulus ujian jiah, Dia ngerassah bhunga sarah. Rassanah Dia akadik terro atuwat dek reng - oreng sekottah jhek ajiah olle nilai ujian se bhagus. Jhek Dia bisa ngebey oreng tuanah bangga andik anak akadik Dia. Jhek Dia bisa metaoh dek dhunnyah hasel ajherreh selama riah, jarang keluar roma, ben ngelakonen tugas teppak bektoh. Saking bhunganah Dia dhegher terro ngajherin nak - kanak sekelasseh pelajheren se mereka lok paham tapeh Dia paham. Make akherreh Dia lok bisa ngajherin kabbhi nak - kanak neng kabbhi pelajheren, Dia pagghun usaha ghebey ngajherin sebisanah male nak - kanak laennah lok ketinggalan jheu sarah.


Katako'an se egeressah anabi kodhu a operasi jariah lok kobesah pan apan rassannah tretan. Melanah kita neka kodhu e beddhil sareng manossah ban alat alat se tajhem nengale nah akadhi todi', ghunteng, piset, silet ban laen epon se eka'dhimmah neka rassannah sakek manabi e jelling aghinnah. Namong samangken la bedennah kacanggian ban kapenterannah manossah neka bisa lok sakek melanah la ampon e bius jaruah, daddhinah sakek eng neka san la biussah jarah ampon la sobhung san la marennah e operasi. Jagonnah manossah tapeh lok kerah bisa nyandingin jagonnah sakobesah, aneka ghi pagghun ngarassaen sakek melanah lastareh obat bius a ampon tadha' sakek jareah baru bisa muncul pole. Ban sadhajana neka lakar btuh bhakto lumayann ban rassah sakek se lok nebennean.


Antimo riyah obet se deri jheman lambek sereng eyenom ben oreng mon terro ajhelenan jeuh makle tak ngota. Oreng biasanah sereng kepelengan ben ngota mon ajhelenan jeuh numpak mobil otabe kendara'an lainnah. Mon oreng ngenom antimo riyah degghik pas deddhi ngantuk pas tedung nneg jhelen deddhina lok ngerassaen perjhelenan se tak nyaman. Antimo riyah argenah kiyah ngode bentuk'en pil kennek bunter. Settong keplek ossok bennyak sampe sepolo megghik. Tapeh setiyah antimo bedeh jughen se cair dedhi langsung eyenom tak nagghin eontal kaden pil. Polanah kadheng bedeh jughen oreng se lok bisa ngenom pil. Ngenom antimo riyah korang lebbi lema belles menet segilok'en mangkat.


Manorot kulah anapah men selingkuh jha'paterros pole ? Sebab aneka sala settong penyaket se Eka andhi' manossah melannah badha pan saponapan faktor dhari kadaddhian jareya. Lok bisa kita Keng cuma abela sala settong, namong kodhu badha hal se maghabay kadaddhian neka la daddhi. Tapeh kulah pagghun ghi' neng nget manabi selingkuh neka wes la gharis rajeh ban pakon lok bisa tor lok kengeng e paterros. Sebab oreng neka, sobhung se bisa ngarteen dhari kadaddhian jareya. Ban bisa taoh apah se bisa e lakoneh ban bhunten melannah rassah korang ros terrosan. Ghe mogha Bein kita neka selamet dhari kadaddhian jareya sopajha padeh sadar.


Sadhajana oreng paste ghaduwan rassah kastah, tapeh rajeh ban kennek na rassah jareya tergantung seng maseng oreng se bisa ngandalaghin. Bedeh oreng se ghaduwan masalah rajeh tape biasa bein, bedeh oreng se ghaduwan masalah kennek tape jareya arasaah cek sossannah. Anapah, sadhajana tergantung dhari kaloasan atennah seng maseng. Perajeih ateh, parloasen pole  atennah ban jha' kalep mandheng masalah neka dhari pan saponapan pandhengan sopajha bisa nengale kabadha'an. Rassah kastah jareya bisa e atasin manabi kita daddhi manossah se lebbhi ikhlas pole ngaddepbhin kabadhaan odhi' se ampon la kadaddhian ban bhakal daddhi manossa senlebbhibsae pole tantonnah. Daddhi cara ka'dhinto bisa ghabay panjennengan sadhaja bisa loas pole ateh nah jareya.


Bhakto kulah ghik pertama kalennah onenge ghaduwan panic attack otaba panighen manabi bedeh pa apah jaruah, kulah ngarassah neka sadhajana lok bisa e kendali aghin ban rassannah neka todus sadhaja masa lalunnah jareya. teppak ghik pertama kalennahnorok ospek jareah kulah ongat se anyama panighen neka ban rasanah jareya akadhi benne kulah neka se takok. Pan apan se e alame kulah jareya lok bisa e pongkere pole melanah rassah takok neka lok bisa e elangen dhari kulah dhibi'. Kebetulan jughan, papaserah se kulah alameh jareya lok bisa e kendali aghin ka badhan dhibi'. Kulah arassah lok toman e parenge taoh kadhinapah carannah ngatas aghin ban odhi' dhalam kaodhi'an rassah takok tor dhuka.


Bhakto juah kaula meyos ka Pasar kadhibi'an. Lajuh atemmoh oreng seppo se wel juwel jariya. Omoreah ghi lomayan seppo, aoallah la ghu' ongghuen se awel juwel. Lajuh kulah nompang petanyah e bhakto nekah jughan. "Omorrah sampeyan se napah bhu ?". "85 bhing" Sambhit Mba jareya. "Sampeyan na' potonnqh dha'kammah bhu, mek Lok ngalanglang sampeyan ajuelen jha'la seppo.." Dhabunna kulah, teros Lajuh e jeweb sareng nanges "Yang anak la ampon tadha' sadhaja bhing, sengkok odhi'kadhibi'en Molaen lamba'. Ramannah neka buruh lok taoh bedeh dimmah setyah". Lastarennah jariya kulah lajuh dulu pemareh takok noro' nanges jughan ban langsung kulah salamen pesse male ghabay li bhellih.


Mon dhaddhi mahasiswa da'-ada'en reya pabangal sakale jha' nendha engko' ngetter ban ngetek polana esoro presentasi e yada'en ca-kanca maso dosen. Pello nestes dari dai ta' egharassa dapa' ka ales. Mon la ngetek rassana pas jhukemmi malolo ban tanang ter-kaletterran se tako'. Tape nyamana tugas ya kodhu ja-kaja etembhang pas ta' olle nilay bisa pas ta' lulus pangajharan kodhu ngulang pole e semester dateng. Mon pas ngulang ya bisa edhinaaghi kanca saangkatdhan se la bannya' ngala' pangajharan laen ban engko' dumasa' kodhu apolong maso mahasiswa anyar. Mon apolong maso mahasiswa anyar todus sara polana bannya' ta' kennal iya Mon engko' bisa namba kanca. Pa-apa reya mon da'-ada'en lakar la mangetekghan lake bini bhai ngetek.


Bhakto jaruah entar ka pasar a gilis teppong ghebeyyeh pentol jaruah niattah. Kulah mangkat ka pasar saketar pokol satengah 5 marennah sobbhu sopajha bisa aneka kulah mangkat ka pasar sareng ebhu. Depak neng pasar parak kol 5 jaruah lajuh ebhu melle pa lappa neng kennengah ghelesan ban lajuh ngantri a gilis. Nah, senyatannah neka ghilisan ka'dhinto la ampon bedeh bherisen neng nomer 3, namog ba tiba jareya badha pak bapak ke' nyeleke' jaruah deng maghendheng nyellattah kulah. Kulah langsong ngamog, melannah nyerobot oreng se ampon ngantri abit dhari sabelummah jareya. Napah pole, ajyah ghilisannah lebbhi bennyak dhari kulah, akherrah ghi mundur pas bedeh neng dhibudih.


Universitas Brawijaya ajiyah sala settong perguruan teggih neng Indonesia se cokop terkenal ben le bennyak ngelulusagih bennyak oreng.  Universitas Brawijaya ekenal oreng bik nyamah UB otabe Unibraw. UB riyah awallah edhiriagih neng Malang teppak'en e Kecamadhen Lowokwakru tanggel 5 Januari taon 1963. Selaen neng Kotta Malang bedeh beberapa jurusan se kampussah bedeh e Kecamadhen Sukun Malang ben bedeh neng Kabupaten Kediri. Mored se sekolah neng UB riyah bennyak, ben taon UB mesteh neremah ebhuwen mahasiswa deri man-kamman. Neng UB riyah bedeh 18 fakultas ben 221 jurusan otabe program studi. Polanah kennengan UB neng Malang se cellep riyah, pas bennyak nak-kanak se terro sekolah neng UB. Setiyah UB le bennyak menang lomba deri tingkat nasional sampe internasional.


Biasannah neka kaula ban arennah ngalaksaaghin bhejeng tahajjud sabbhan malem pokol satengah tello'. kaula bhakal noddhu aghin tata carannah abhejeng malem jareya. Se pertama, sampeyan sabelum tedhung paneka a wudhu' ban a dhuweh kengeng tangngeh malem. Se kaduwe' sampeyan kodhu onenge sadhaja manabi sampeyan ongghuen se terro abhejenga. Se katello', sampeyan kdhu a neat sholat hajat ghellun empa' rokaat e sateyap rokaat areah mecah sorat al ikhlas. Latareh a bhejeng hajat pas mecah duwennah hajhat, nekah becaannah ampon la e toles ban sampeyan aduweh apah se eka teka'ah hajhat. Se ka empa' jareya lajuh abhejeng tahajud 8 rokaat. Maseng-maseng 2 rokaadhen ban duwenah otabah sorat pendek 'eng jareya la ampon e katoles neng buku becaannah. Lastareh jareya lajuh a bhejeng witir tello rokaat ban lastarennah jareya sambih rit biridhan sambih a dantos sobbhu ban pabennyak maos duweh.


Bakto manoro' moret bini' lomba pidato kabhangsaan engko' noro' ngetek polana sabellunna tang moret ngoca' tako' se acacaa eyada'en oreng ban juri ban lakar la ta'toman sakale noro' lomba pidato ban lomba laen se pas acaca eyada'en oreng bannya'. Tang moret messen, mon bisa engko' jha' nengenneng e dalem polana sajan tako' mon bada engko'. Aherra engko' kalowar tape bagina tang moret maju kaada' engko' nyongngo' dari candhila ban bhender ongghu bakto jiya ngolok salam dhala tello kale tape pas cekka' ta' kalowar oca' dhala para' nangissa tang moret jiya. Ya nyamana da'-ada'en biyasa apa pole bini' lakar la ghabay pangajharan pola mon bada lomba pole bisa mennang.


Mon oreng takok'an riyah apabein pasteh tak bengal. Apapole mon sampek eyancem, lakaran mon eyancem riyah ngebey rassah ngetter apapole se ngancem orengah andik kobesah otabeh kakowaten. Oreng se deiyeh riyah tentonah benne oreng se sembarangan bisa ngancem-ngancem. Oreng kadeng eyancem bik senjata otabeh hal lain se sekeranah bisa ngebey todus dek oreng. Tentonah oreng deiyeh riyah jahat polanah degghik bisa manfaten oreng laen. Oreng deiyeh riyah lok pantes ededdhiyagih contoh ben eteroh. Neser  oreng se eyancem, mon taoh oreng deiyeh riyah kodhunah mesteh ebela polanah nesser oreng pas lakoh eyancem meloloh mon lok andik salah bik oreng se tegeh jiyah ben lok andik ateh.


Salaenna cara ghebey ngadhebbhi ancaman, bede cara nyegah ma' le ta' tako' ngadhebbih ancaman. Ye riya angghuy ca' bacaan. Parcaje apa enje', mun reng se aghamana kuat bi' parcaja de' ma'rifatta Gusti Allah, paste ngamallaghi bacaan enga' dzikir rutin, misalla rutin ngamallaghi sholawat saare 100x. Para ulama lambe' mangkana wat kuwat mun parkara ancam mengancam. Tade' tako'na ka ancaman ben kematian enga' se biasa. Polana ye parcajena de' Gusti Allah bhakal e tolong otabe mun mate ye mate se molja. Abe'-abe' riya maske odi' e jhaman sateya se canggih kodhu ye pagghun parcaja ka bharang nga'ruwa, tape ye ta' ketinggalan jhaman kiya. Pokok Allah se nomer settong, maseh e ancam mate ta' bhakal ghatter.


Umuma, setan bhakal kalowar e kennengngan se petteng ban kabada'an se sengit. Mala, kadhang setan kalowar e roma se la ekennengnge sanajjan aon-taon, dhala pan-barampan oreng aromasa tako' kaangghuy tedung Kadhibi' otaba tedung dalem kabadaan petteng. Oreng se tako' ngatela' setan biyasana bhakal tedung dalem kabadaan dhamar pagghun eyodiin ban tedung bhakal bisa ngeddha. Maka polana jiya, bakto oreng ngatela' setan, oreng jiya bhakal aromasa teppa'en eganggu ban aromasa ta' nyaman otaba bringsang. Apa pole, kalakowan se elakone dhaddhi korang bhender polana bada rassa tako' se meddal. Sanajjan rassa tako' segghut meddal bakto ngatela' setn, tape kodhuna kita dhaddhi manossa pagg bangal polana kalaban kabangalan pola setan ta' kera aganggu kita.


Epar sapopo messen da' sapopo ban da' reng-oreng se bada jha' matoro'a ana'en. Ana'en 2 ghi' kenni' kabbhi, aherre oreng nanges kabbhi. Ta' abit epar sapopo reya la tada' omur. Sakabbhinna taretan nanges, ban ngarembeng aing mata bada se ngembhan panakan ana'en se tada' omur ma'le ta' seddhi. Bada motor Ambulans dateng, engko' noro' maonggha mayyit sambi nanges. Nangessa ghella' polana mekkerre panakan sapopo se ghi' kenni' sapa se arabatdha ban laenna. Sapa se abiyayana sakolana. Emma'en ta' alako, etamba ajhelling mayyit satengnga ta' parcaja polana kaelangan oreng se semma' ban pelak. Epar sapopo reya etoro' maso oreng sanajjan ta' pate towa. orenga pelak sara segghut abhanto ka oreng se bhuto.


Manabi kaloargha jareya ghi tettep kaloargha makeh demmah kondisinnah ban kadhinapah kalakoannah. Bhakto tang mejedhik bedeh neng roma selama du mengghu amargha amaen jaruah. Kaula bejhik ka jyah amargha dhujen ghighir ben ceromeng roh dele sakek kopeng ngedingaghin. ban ghi' ghu lagghu toman kaula e soro melle aghin nase' ka Bhu Su neng seddhi'eng roma. Sala ghu lagguh kaula ghi' ngantok ajyah cek cromengah se arosoro. Kaula capok sakek ateh  jaruah sampek kaula ngamok sampek tang mejedhik langsong neng neng sekalean. San la olle du mengghu tak le mole, akherrah tello areh ka' dhinto mangkat ka Jakarta tapeh san bedeh e ka' dhissah sobhung omorrah. Kaula kastah sampek samangken.


Dhaddhi peserta "Diklat Penulisan Cerita Anak" Berbahasa Daerah se ebadaaghi Balai Bahasa Jawa Timur (BBJT) bhungana tada' pada. Salaen lakar senneng noles engko' bisa ngenep neng Hotel Luminor e Sidoarjo ban pastena bhakal olle honor se abak bannya' magghi ta' ngoli. Ngenep neng hotel Luminor arassa enga' rato tang odi' dalem empa' are. Mandi lako ngangghuy aeng anga', ngakan ban ngenom sapamelena ghenna' kabbhi maso ghu'-ghangghu'en. Laen wa'buwaanna poko' ella nyaman sara. Keng se lebbi otama olle namba elmo ban bisa namba kanca dari pan-barampan Daerah neng Jhaba Temor sebeyantarana, Banyuwangi, Malang, Gresik, Sidoarjo, ban Surabaya. bakto lolos jiya para' pasaan ban honor se ekaolle Alhamdulillah ekenneng ghabay tellasan. ollena honorra pettongatos pa'polo ebu ropiya.


Lasmi esoro bapak'en gebey asapoan teras neng romanah, awallah bapak'en jiyah nyoro alek'en Lasmi se nyamanah Mia, keng Mia lok endek polanah neng teras jiyah bennyak mancok'en ajhem se kodhu epel semarenah esapoh, Mia males jughen se nyocceagih tekhel jiyah ben Mia lakar orengah bejik'en. Aherrah maggih semmo bejik, Lasmi se berseagih teras se bennyak mancok'en ajhem jiyah. Polanah semmo beceng, Lasmi deger ngangghuy masker se asapoan ben ngepel teras romanah. Pertamanah teras se lok kenneng mancok jiyah esapoen biasa, mon tekhel se bedeh mancok'en eberseagih gelluh mancok'en pas eseram ngangghuy aeng ben epel makle berseh. San mareh eberseagih teras romanah le nyaman pole ejelling mata,


Mon bedeh gempa bumeh riyah lakar menakok'en dek oreng-oreng. Apapole mon gempanah jiyah semmak ben tasek, takok'en pas lok abit deteng tsunami, Selaen roma se rosak pasteh bedhe kiyah oreng se lok slamet mon bedeh kededdhiyen deiyeh.  Tapeh kabbhi riyah lakar kobesanah Tuhan, kabbih riyah le eyator Tuhan, manossah keng bisa pasrah ben usaha makle selamet sambih aduweh. Mon gempanah jiyah semmak ben tasek, bisa deddhi deteng tsunami deri tasek se aropaagih gelombang rajeh se bisa ngelannyokagih sekabbhinah se teggih. Oreng pasteh kabbhi takok poalnah tsunami riyahlebbi mrenges deri banjir, mander lok sampe kededdhiyen ben sekabbinah gim eparangen selamet neng dimmah bein.


Bekto areh senin semarena upacara muis tojuk neng adhe’en kelas amargha apangrasa panas ben ojheng dhedina sambih dentek guru dheteng muis jhuk tojuk neng adhe’en sambhih pay kepayyan buku. Muis jhu’ tojhuk ben kancana se laen, bekto man nyaman jhu’tojuk salah sitong kancana muis bedeh se nget nengget ka muis, niat ghun ghejek tape tak sengaja kenik mokol cetagheh muis. Muis peggel ben ngamok amargha cetak geh sakekn ben gheje’nah tak lebur. Akhirra muis ben kancana e panggil ka ruang BK amargha muis ben kancana parak atokarrah. Muis parak mokollah balek ke kancana tape maso kancana se laen muis e lang-lang tako’nah jhen rajeh masalanah.


Sintia ben emil awallah ngerasa kossanah abek sorem ben tak nyaman hawanah tape tadek pelian pole amargha kelagunnah Sintia ben Emil alako neng kennengan anyar. Olle empak areh setelah nempatdhi sintia ngatella emil masok jeddeng e olok tape emil tak olle akhira sintia masok kamarrah, sebelum masok kamar sintia lebet kamarrah emil ternyata emil bedeh e kamar dung- tedungan sambih amain Hp. Sintia ngejid teros ajelas agih ke emil jek ngetelaeh emil masok jeddeng, akhira sintia ben emil memutuskan ngentareh jedeng areng bereng ternyata e jedeng tadek oreng ben jedengah kereng tadek bekassah aing. Semarenah derih jeddeng sintia ben emil langsung masuk kamar tedung abereng namun tepak notop beh labeng emil ben sintia ngetella reng binik radhin obuk lanjeng manjeng neng adeen kamarrah emil. Sintia ben emil ngejid ngetela hantu sehingga atuat ranying.


Bhakto entar ka Pasar sareng ebhu kulah nekah e perlakoen lok adhil sareng reng pasar jariyah se ajuel jukok. Kulah lakar manabi entar ka pasar jareya klambinnah cokop ngangghuy rasoghan biasa ban tak adel model. Lakar leh bhek abhek modellah bambung jaruah, namong dhari k,a'dhinto kulah neka entar ghellun ka bharung se laennah. Kulah la ampon adabu ka bo' embo'eng manabi kulah neka ngobange jukok areghe 20 ebhu, nah kulah la ngiye'aghin, ban obanga neka la ampon e kalak sareng ebok eng. Eh pas lajuh lok edin ladinnih sa bit abiddeh. ban kulah cokop abit se adhentos, lajuh kulah adhabu "Ding kulah kammah ghi bu". Pas kocak eng, kulah melleh ghen 20 ebhu deddhi dhi budih jek bu medibuh. Langsong ghighir kulah ban la adere panas ruah melannah cek abiddeh se ngeladhinin.


Kulah toman e dhingghal sareng reng seppo kaula ban tretan kaulah coman 3 areh dha' loar kottah. Bhakto juah kulag ghi' kennek ban lok ngarteh pa apah. bisannah coman nanges tok manabi lok a bhereng sareng reng seppo. Ngarassaen odhi' kadhibik tanpa reng seppo ban tretan kandung jariya dhuka rassanna. Makeh le bedeh mba ban bebe' se ngarabed kulah tape tresnana mereka neka laen. Manorot kulah, lakar kennengan se paleng nyaman neka sareng ebhu ban rama bban kaloargha inti lah pokok eng. Amargha hal neka kaula lok toman jauh dhari reng seppo. Napah pole san le tuah jariyah, manorot kaulah reng seppo neka zona nyamannah anak eng.


Ngaloppaen masa lalu jareya lakar butoh bhakto se sae ban lok ghampang. Cara ngaloppaennah engghi ka'dhinto Coba mekker se positif ban jha' pekkeren masa lalu jyah pole. Olle mekkeren tapeh jha' keterlaluan. Cara se kaduwa', Ngeklasen apah se ampon la kadaddhian, dhari jareya sampeyan bisa tennang amargha atennah la ampon luas. Se ketello', Percajeh bein jha' saghalannah paneka ampon la e ator sareng guste Allah ban sampeyan kodhu onenge amargha dhalam sateap kadaddhian jareya paste badha hikmannah bhi' dhibi' edeng kalaban badha tojjuennah se lok bisa e pekker sareng nalarrah manossah makhlok se paleng kennek. Ngalleaghin masa lalu jareya dhari hal se positif aropaaghin kagiadhan positif laennah.


Lambek teppak kelulusen SD neng Indramayu, engkok semmoh kecewa polanah lok juara sittong. Se e panggil neng panggung perpisahan dheddhih juara sittong jiah tang kancah nyamanah Zahra. Engkok le kecewa berrek tapeh lok olle metaoh jiah polanah bisa e sangghu deemmah bik nak kanak, padahal jiah benne salanah pa - sapah mon ternyata engkok deri ranking sittong dheddhih lok olle ranking. Ternyata marenah e sebbhut juara sittong, ghik bedeh pole juara umum. Padahal teppak jiah kelas enem keng sittong kelas, tebhenah aslinah ambu dek juara sittong jeh le cokop. Terus sang e umumaghi juara sittong, ternyata engkok menang. Se kecewa borong tebhenah. Engkok norok maju neremah penghargaan paleng tegghi neng kelas ben engkok cek bhunganah.


Bhakto kulah kellas 1 SMP kulah engak Sarah jyah areh Selasa se eka'dhimmah bhaktonah jyah ulangan IPA. Lakar bhakto jaruah kulah la a firasat jhubek melanah sakolaan laennah lastareh bedeh suntigen ban kulah la paste bedeh suntegen kyah neng tang sakolaan jareah. Lok Abit kulah mekker, kalagghuna neka Bhakto jam pertama neka saharossah jyahblakar la ulangan IPA neka ban saongghunah jareya, namong ba tiba gurunnah e tunda ban ngulang bhakkal ulangan mengghu adhe'. Ghinkulah sadhaja paste la meker jhubek melanah neka bannyak se e ka gessah bakal badha suntegen. Namong kulah lajuh takok ban kepelengan kadhinapah carannah sopajha bisa lok ta norok kenneng suntegen. Akherrah ngerrem neng lab komputer.


Bede pole parkarana mun tako` eghighiri atasa e kennengan kalakoan ye e kantor misalla. Endi` atasan se disiplin ruwa bhagus. Tape kodhu karyawanna ye noro`e kiya. Jhe` panengnga sabbhar pas epadhaddhi bharang congocoan otabe nyepeleaghi atasanna. Misalla soal jham maso` alako, ta` kabbhi kennengan kalakoan riya bede pangecekan angghuy sidik jari. Enga` mun alako otabe ato bhanto e bengkona oreng, sompamana pembantu. Mun terro majikanna bhagus ye jhe` cem macem, kalakoan kodhu se bhagus, kabbhi beres elakone, ben tepa` baktona dateng ka kalakoan. Jhe` dateng telat mun ta` terro eghighirana ben majikan. Iye mun majikanna nyaman, mun majikanna disiplin, ye lakoni ma` olle pagghun e angghuy dhaddhi pembantu.


Fahmi riyah teppak praktek gebey kuliah biogas lakar esoro ngebeh kotorannah keben otabeh taenah keben. taenah keben riyah eangghuy  bahan biogas. Teppak jiyah, Fahmi abereng kancanah se ngompolagih taenah keben, tentonah kabbhi alat le esiapagih molaen deri ngangghuy masker makle lok nyiom beunah se beceng, ngangghuy sepatu boots sampe ngangghuy sarung tanang makle tak bejik. Selaen jiyah ember, plastek ben sekop le mareh egibeh kiyah gebey ngalak taenah keben jiyah. Fahmi ben kancanah kebegiyen soro ngalak taenah keben babi neng kandheng. San masok dek kandhengah, beunah cek becengah salaan Fahmi lakar bejik dek babi jiyah mangkanah Fahmi abek geliyek teppak ngalak taenah babi jiyah.


Ta' osa kedingaghi mon bada oreng congoco polana adaftar CPNS. Poko' ajhar ongghu ban jha' sampe' kala nilay maso se sertifikasi ban se impasing polana duwa' reya la mennang saparo. Ta' ngaolle apa se ekaterro reya lakar kadhang mamellas odi' ban ta' majhembhar odi'. Li-bali noro' ujiyan CPNS ta' ghellem etarema rassana ngennes. Molae lamba' ngarep andi' pangaselan se bisa majhembhar odi'en kalowarga apa pole la andi' ana'. Gajina PNS mon neng Madhura reya la salpa' ban sepa'. Rakera 2,5 la bisa ta' ateng-bhalunteng nyare kasap. Kalaban gaji se dari PNS engko' yakin odi' ta' malarat, ana' bini ta' mellas. Tape ya da'remma usaha la mare tape ta' endi' bagiyan kaangghuy dhaddhi pongghaba. tape engko' ta' enda' ambu, mon ghi' bada'a pole mokka' CPNS-an engko' pagghun ngoddhi pola me' eparengi jhalan.


Toman tretan kulah entar ka Sorbhaja tapeh kulah oneng manabi molennah neka bhakal malemmah jaruah daddhi kulah la ampon ghaduwan persiabhan neng jok sepeda montor neka. Ban lakaran kulah neka la ampon kebiasaan manabi entar ka Sorbhaja neka ngangghuy sepeda mio juah bhek jhubek sebab kulah lakaran semmoh takok manabi ngangghuy sepeda motor se anyar. Kalabhan dhari paneka, lajunnah kulah jareya apangrasa lok nyaman ka sepeda motor jareah acorak bedeh se lok nyaman ka rem mahtapeh kulah sabiasa bein. Lajuh san marennah dha' neka ghu taonnah jareya acorak ngebbhut sarah tang sepeda ban lok bisa e rem jaruah, kulah ghi ngetter sadhaja ban apangsrasah corak lok kenneng e rem ryah sepeda.


Egeddek ban eko'-tako'e epamaso'a penjara ban esomasiya tape engko' ta' pate tako' sanajjan lakena mantan pegawai kelurahan Karang Dalem Kabupaten Sampang se la bada e Dinas Sosial pola kalaban nyogok ban lakena jiya dhaddhi polisi. Ancemman ghella' marghana engko' audiensi parkara pajhak tana se epenta kelurahan ban se tokang naghi reng bini' jiya. Samarena audiensi engko' esoro ka romana polana andi' lake polisi dhaddhi engko' eko'-tako'e. Dumasa' 15 taon majar pajhek tana ban bangunan econgngo' neng kantor PBB koca'en pegawai PBB ta' toman epadapa' sakale. Di-budina engko' audiensi ca'-ngoca'e ban mare da'iya di-budina engko' esomasiya ban epentana pesse raja ban ya jha' amargha tada' se eyadhellaghina engko' kobater kiya.


Mon andik pengalaman menyenangkan delem e odik, perasaan jiah detengah deri pelepasan hormon serotonin neng abek. Hormon riah ngebey kita ngerassah bhunga ben rileks. Pelepasan hormon riah asallah deri hal hal se ngebey kita bhunga. Misallah olle hadiah otabeh atemmoh oreng se e kerrongin. Tapeh mon hormon riah benyak ellun e produksi delem seareh, artenah seseoreng ngerassah bhunga sarah. Biasanah rassah bhunga jiah ngebey seseoreng langsung mekker sekeranah cobhen apah se parak detengah dek engkok, marghenah engkok cek bhunganah setiah. Kondisi kadik riah neng psikologi jiah lok beccek. Seseoreng lok seharusseh mekkeren cobhen e teppak eng ngerassah bhunga bik sesuatu.


Resareyan bharang se eyangghuyya ka sapeda motor polana tabra'an mon ta' nemmo biyasana lesso karepbha dhibi'. Contona nyare planger entar ka bagina lowa'an biyasana mon sapeda kona lakar malarat. Sanajjan bada arghana kadhang larangan dari orisinilla ban bharangnga ta' bhaghus. Ebakto atanya ka toko aherra bada ban arghana moda, bharangnga anyar. Sennengnga tada' pada apa pole se esare eghabay aghantena andi'en oreng. Dahaddhi mon melle bharang reya ango' jha' melle neng lowa' arghana larang ban ta' maso' akal. mon e toko raja se bharangnga ghenna' biyasana moda. Tape kita tako' kadhang se entarra ka toko raja polana tako' larang, nyatana lebbi moda


Mon kulah aberrik kejudhen nge prank neka ghi pastennah se lok ngebey bahaya ka reng laen. Sebab aneka bisa ro taroan ruah, ban mrenges ongghu tretan. Melannah ulah nge prank tang kancah biasannah nanges nanges neng telepon maghabay oreng neka bingong ban iba ruah. San lastarennah ban masok ka jebaghannah kita pas lajuh e berrik kejudhen se lok nyana. Niattah nge prank tape ghaduwan makana jaruah ka oreng se kenneng prank. Seng penteng settong bain ghi aneka aman ka sadhajana. Melanah dhari paneka wes sampeyan manabi nge prank oreng lok anapah. ghaduwan ide se kreatif ghi toreh pokok lok ghebey oreng bahaya dhalam artean aman ka sadhajana ghi.


Ecokoco polana ta' ghellem abini maso ca-kanca sakola. Sakeng segghutdha pas sake' ate ban tako' se along-polonga. Bakto eyonjhang mantan engko' mangkat kadhibi' ban ca-kanca se laen abhareng maso binina bang-sebang. Engko' epamare se ecokoco ekabala jha' kiamat la para'. E bannya'en oreng engko' todus, sanajjan roba ganteng tape mon tako' se nyemma'a ka reng bini' aherra engko' keya se dhaddhi jomblo aher jhaman. Molae dari jiya engko' mon eyonjhang kanca mantan otaba reuni rangrang dateng. Mon aba'en tao rassana jherra ban sake' marghana ecokoco jha' congocowan. Iya mon ghita' tapalang egharassa nyaman congoco oreng. keng mon la palang ecokoco sake'.


oreng se sadhajana neka bisa la ampon e ator dhalam kabadha'an se eka'dhimmah hal jareya tantonah lok kengen e ayabesin pole melanah hal neka tantonah lok kengeng e paterros. Katako'an se paleng rajeh manabi e geressaen sadhajana oreng ghi paste mateh. Sapah se terro matennah becce' ghi kodhuna neng dhunnyah neka ngalakone hal se sae ban becce'. namong tabeligghe manabi neng attas dhunnyah sampeyan lok bisa ngajhaga amal ban perbuadhennanh neka ghi yap seap manabi la ampon sekarat neka pastenah mlarat. Kodhuna sadhajana manossah neka ghaduwan rassah takok manabi kita daddhi manossah keng coman matorok badhan dhibi' ban bhakal badha jhalan se lebbhi lanjhang ,san le mangken.


E bekto areh senin guntur mangkadhe ka kantor, romana guntur neng perumahan se selalu 24 jam e jegeh maso petugas yaitu satpam komplek. Guntur ampon siap-siap gebey mangkat deh ka kantor ben la masok mobil menuju labeng kompek utama. Namun se dhepa’na e labeng utama portal tak ebuka’ maso petugas amargha petugas ngeding agih yutub sambhi ngangghuy headset neng kopenga. Guntur a klason libeliyen tape petugas satpman paghun tak ngeding. Akhira guntur toron langsung ngamon ben meleih petugas mare tak ngulangi ke cerobohannah. Amargha deri kecerobhanah gebey oreng telat. Petugas keamanan minta maaf ka guntur amargha apangrasa lalai ben langsung e buka aghih portallah.


Bakto maso'an anyar e sakola'an ngeding jha' bada ghuru anyar duwa' lake' bini' se aropaaghi lake-bini. Arapa bakto maso' ka kantor kadukalena bada se ngoca' jha' ghuru bini' anyar ghella' koca'en tang kanca SMP. Aherra bakto istrlirahat e kantor katemmon pas enga' jha' teppa' ka Ria seb sabbhan samarena SMP entar ka Banjarmasin ban akuliah S1 e dissa. Se lebbi matacengnga' pole reya lakena sabbhan kaka' kellas se setiya dhaddhi tokang late penca' silat salaenna dhaddhi ghuru. Se matakerjhat katemmon polana ta' toman tao kabhar sanajjan toman semma' lebat aplikasi BBM ban lebbi takerjhat pole polana la andi' ana' abak raja.


Manabi tellasen pettong areh ruah laen kiah atorannah manabi reng Madhure. Sadhajana oreng e ka'dhinto ngebey topa' ladeh kakanan khas reng Madhura manabi la ampon tellasen agung. Areh ka ennem mah neka kaula sareng kaoargha sadhaja a massak rajeh magih dhalem kaadaan apasah. Nah lagghuna jareya oreng la ngebey jenor ghebey topak. San le marennah jareya langsong a massak topak naban laennah ngebey pa lappa ladennah ka'dhinto. Semmo sarahlakar a lakoh tellasen topak ryah daripada tellasen agung. Marennah ka'dhinto koduh kellah kabbhi, dhaging, bhabhat, tellor, rebbhung. ban laen epon. Pas san lem malem ngakan bhereng sareng kaloargha se a pasah.


Toman kulah mennang undian olle TV 35 inch jha' tanyaen pole rassah sennengah ghi pora'alla. Kaula mennang undian neka dhari bank BRI. Hal jareya amargha kaula segghut nabung deiyeh, sedih olle kasempadhan mennangaghin undian. Se nyatannah bannyak jughan se lebbhi rajeh, bedeh se olleh mobil ban sepeda motor. Tapeh lok anapah, nyamannah rejekkeh la ampon bedeh se ngator, kaula kodhu asokkoren jareya. Kabadhaan undian paneka manorot kulah salah settong metivasi male kita terros nabung ban tajhin deiyeh. Namong hal jareya jhubek na neka lakar le semmoh mandeng dhari SARA nah ruah kulah lok senneng sarah soallah hal jareya lok sae deieyeh.


Pengalaman se paleng lebur sareng kaloarga teppak ngenep neng Villa Pacet bakto jaruah kaula se daddhi ketua pelaksana dhalem agenda jher kalenjher jareya se ek'dhimmah sadhajana kaloargha rajeh epon noro' acara ka'dhinto ban rassannah paste senneng. Kaula ampon la nyiapbhin saghalana antara epon struktur ban rundown acrannah neng dhissah . Molae dhari persiabhan mangkat pokol 5 lagghu, lajuh dhepak neng Pacet jareya saketar pokol 10 lagghu sebab ghi' ajher kalenjer ghellun. Lastarennah istirahat ban a seberse kamar bhi' dhibi' lajuh dhari paneka pas akompol amaen game ban se binek nyiapaghin ngakan seang lajuh kaloar villla le melleh ban aktivitas laen epon. Pokok aktivitas e dhissah jareya padet sarah ban nyennengen.


Manabi oreng laen otabah tetangga atanya, kadhinapa perasaan ah abdhina, bhakto etaremah neng kampus ternama. Jawaban se paleng simpel engghi ka'dhinto, sennengah kasaraan wkwkwkwkw. Bhunganah ateh reng tuah, atennah tang tretan ban atennah oreng-oreng se adhukuong kaula dhari adha' sampe' akher samangken. Badhannah panaremaan kuliah lebhat jalur SNMPTN aneka manorot kulah jalur se lok ghampang ban pole anek tong ontongah sateyap oreng. Daddhi manorot kaulah, manabi sampeyan Lok etaremah neng jalur aneka, jha' putus asa! Bhakkal badha'a jalur se lebbhi sae se ampon e siyapaghin sareng se kobasah. Pesabbher bhein ghi, semangat pokok'eng. Jha' kalep ajher pa tekon ghabay rencanah salanjuddeh lebhat jalur SBMPTN.


oreng se la ampon adhingghal neka lakaran lok bisa e yabesin pole melanah hal jareya tantnah lok kengeng e terpoter ban la ampon bhegiannah neka la seddha dhari dhunnya. Kabadhaan kita neng dhunnya tenyata keng cokop badhan bisaos namong roh nah mangken kita bhakal badha neng jhalanan se jhau ban cokop aghin bekkal se sae kalabhan ghebey managken san la ampon maot. katako'an manabi maot neka dheteng pasti la bedeh, melanah hal jareya lok bisa e pongkere pole sadhajana neka paste bedeh rassah katako'an se paleng dhalem dhari sadhajan amanossah ghi lakar la mateh otabah seddeh. Pabennyak maos duweh malar moggha san sekarat kita e paghampang ban katako'an bisa e kendali aghin.


Make plisina pada ngejjhid jha' bada artis ngamala jha' sala settong dari dhibi'en se la akalowarga jiya anyeksa. Tareppa'en jiya, neng Indonesia sempet eparamme marghana Baim Wong ngamala kasus KDRT. Parkara jiya bannya' oreng ngejjhit ban ta' nyangka jha' Baim Wong areya alako senga' jiya. Artis se ekennal bannya' pessena ban senneng aghimaghi ka oreng ta' andi' jiya andi' kasus senga' jiya. Pas sapa se ta' ngejjhid jha' dhibi'en ecapo' undang-undang se bisa ngokom dhibi'en. Marena ramme neng Barta, pas nyatana Baim Wong ghun congocowan ka Plisi. Plisi seyap nanggha' kasussa. Tape Baim Wong senga' jiya. Dari tengka senga' jiya, bannya' oreng pegghel parkara Baim Wong reya aghabay kasus jiya en-maenan. Bannya' oreng ngoca' jha' Baim Wong areya ta' andi' ate ka oreng se lakar dhaddhi korban neng dalem kabada'an kasus senga' jiya.


Kadhaddhian enga` perang e Palestina, sapa se ta` tao dari lambe` sampe` sateya pagghun nyala perang jeriya. Nak kanak kene` bannya` se kaelangan Bapakna ben ebokna. Ongghu bhuru lahir ka dunnya la etakdirraghi ben kadhadhian kodhu aperang alaban Israel. Norok apa ca`na se Kobasa. Trauma ye paste bede e dalem pekkera nak kanak kene` edissa`, arapa kabbhi jeriya ta` bisa arassae odi` enga` nak kanak laen se bede e naghara laen. Neser kan nak kanak e dissa`, paste endi` katako`an pas bede oreng se mate e ade`na, entah ruwa Bapak, Ebok, taretanna otabe oreng laen. Ye beremma pole odi` e naghara se gi` ejajah. Tape bit abit kabbhi jeriya nak kanak ye kuat mentalla, ta` tako` ka nyamana mate. Mate alaban Penjajah ye maso` sowargha.


lambhak teppak kaula mangkat sakola saketar kellas 1 jareya kaula mangkat kadhini' ban lok e berengin sareng ebhu. Kaula mangkat saketar pokol 7 lagghu. Nah, amargha kaula a jhalan ka dhibi'an mon temmonah bedeh anak eng koceng se norok aghin kulah dhari budih. Kaula ampon la takok ruah ghi, akherrah kaula buruh dhari koceng jareya. Loala, koceng jareya nabheng kulah ternyata. Kulah a berka' ban buruh dele meber sambih ngendhung tas se berre'. Nah, san le buruh kaula teberengkak rapah kadok ka embong se ghi' buruh e aspal jaruah. Doh ankherrah tang lengngen jareya daddhi korban ban berret sadhaja. Nah, kaula nanges neng jhalanan kadhii' ban budu' eng koceng jareya ghi' pagghun ma'semmak. Akherrah bedeh betoh sareng kulah e tambhuk ban akherrah buruh. Mangkat kaula ka sakolaan ban tellat dhalam kaadaann loka sadhaja. Akherrah sareng guruh epon e pemole.


Oreng sanget biyasana lakar ta' enga' ka oreng otaba la aonjhu' nyaba lakar la ta' bisa ngarte ka cacana oreng. Mon sakerana la tada' arepbhan ango' engajhiyaghina otaba esolawadhi ma'le pekkeran rowet ban tako' kaelangan dari se odi' ta' sajan rowet ban bisa eyotaraaghi lebat tahlil. Tape mon senoghuwi ghun nyandhingi ban toju' eseddhi'en se sanget maka bhakal sajan ta' bisa narema kabada'an. Mon la ta'bisa narema kabada'an biyasana bhakal tasellem ka kaseddhiyan se talebat ban areya se ta' olle dalem ajharan aghamana. Polana mon bada oreng mate kodhu paehlas ma'le ta' maberra' ka semate kaangghuy apesa dari para bhala se odi'.


Bektoh gelombang covid berik nyerrah masyarakat duni, benyak indistri se babak belur, termasok sala sittongah industri pariwisata. Industri riyah se paleng kenning dampak covid. Oreng se tak len-jhelenan riyah bencana rajeh ghebey industri pariwisata. Ning industri riyah benyak karyawan se akhirrah dirumahkan, benyak kennengan wisata se akhirrah terbengkalai polanah abit sarah e totop. Wisata kebun binatang sampek kondisinah parah polanah adhek pemasukan dheri pengunjung. Benyak se la e lakonih pemerintah, molaeh dheri abhentoh subsidi sampe ngorangi ben matadek pajhek se biasanah kodduh e bejer. Dhelem alaben bencana engak covid riyah, lakar koddhunab saleng bhentoh moso dhepadeh manossah. Jhen ghun bisanah saleng maancor.


Kanca bakto nyare berita otaba berta pas eyancem sala settong DPR bakto entar namoy kaangghuy atanya parkara demo raja se pas oratorra mate, ban langsong eyancem soro jha' ro'-noro' apa pole dhala esaba' e berita. Ya jha' kateppa'an DPR se eyentare reya teppa' ka Bajing tang kanca reya tako' pas mole kalambhina. Kanca reya lakona wartawan ban maksot namoy ma'le bisa dapa' target 3 berita saare. Polana bakto jiya teppa'en ta' andi' topik sakale aherra entar ka gheddhung DPR pas teppa' ka oreng se sala. Keng kanca reya dhuli asapora ban ma'le ta' dhaddhi lanjhangnga lakar ango' ngala bhai lebbi bhaghus.


Bhidheh bik pandhengannah imam Abu Hanafi ben Imam Syafi'i. Keduek imam riah andik pendapat jhek bhagusseh ngalak bhereng temmoan ghellek. Pendapat se ngeolleaghi riah andik pandhengan jhek ngejegeh bhereng andik eng sesama muslim jiah hukummah wejib. Tapeh mon se nemmoh bhereng taoh jhek abek eng andik sifat tamak teppak ngalak bhereng andik eng oreng laen jiah, maka e delem konteks kadik riah, haram ghebey jiah ngalak bhereng ghellek. Biasanah bhereng temmoan bedeh ri cirinah se bisa e jheling secara kasat matah. Nah se nemmoh wejib ghebey nemmoen ciri cirinah bhereng ghellek. Selaen jiah pihak se nemmoh kiah kodhu ngejegeh bhereng temmoan ghellek neng kennengan se aman.


Pamekkeran kulah manabi nengale oreng ngamok se lok jellas jareya kulah mala lebbhi sabbher. Napah pole manabi labhennah neka atasan kita dhibi' se eka'dhimmah neka reng binek. Toman kulah ghaduwan atasan neng kalakoan ka'dhinto ngamok lok jellas ban bheng ngombheng bhabhannah tapeh lok oneng apah se eke kareb oreng jareya melanah la ngamok kadhibi' tor lok oneng apa se e kapentah. San la mareh ban semmoh redde deiyeh lajuh neng neng ban senneng pole. Pas san e tanyaen neka lok ngerteh pa apah ban bingong anapah mek bisa ngamok kadhibi' ba tak bisa e kendali aghin pole saennggha bingong karebbhe dhibi'.


Aghabay perkara pole kulah manabi la ampon prein sareng cakancah ban bhakto jyah ghik jhaman kulah SMA. Kalabhan badhannah hal se maghabay kulah neka senneng ca kanca'an daddhinah ban preien neka kula la biasa ngajeg kancah kulah neka a maen neng tang roma se neng kottah jareya. Lajuh kulah messen pan apan se bedeh neng roma ban ghebey tamoy kulah neka kulah bhellih sadhaja. Sampek la sorean neka tang kancah a maen ban dhepak neng roma namong kalakoannah neka lok sopan juah le. Kulah la takok bein manabi ramah ngombheng sebab kancah kulah kalakoannah akadhi neka, saenggha kulah keng cokop ngabesin ban lok abhu dhabu pan apah tor kastah dhibi'.


Ghi kasus pembulian ban nga hina feseggeh oreng neka sebab reng sepponnah lok toman ngajharin anak eng neka tata krama se sae ban andhap ashor se sae jughan. Kabadha'an kasus paneka se sajhen tengghi nyebab aghin pendidighen moral neng Indonesia neka toron ban kasussah neka ampon lok bisa e kendali aghin kacoale jareya badha kasempadhen ghabay ka reng seppo tor edukasi se sae kadhinapa ngoros nak kanak jareya. Melanah dhari kasus pembulian se ngahena feseg otaba la ampon ngalokaen oreng laen sampek adhingghal omor neka bisa nyebab aghin sadhajana kasos jareya a tambah. Ghabay aghin pangertean ban edukasi ka reng seppo ngalaher aghin potra potre se ghaduwan pola peker se sae ban cerdas.


Ghighir ye ruwa kondisi edimma oreng kodhu aluapaghi perasaan pegghelle polana bede bharang se ma bhellis ka ate. Ghighir riya biasana ta` pade ben apa essena atena oreng. Bede se aghighir pera` masalah kene` pas eparaja, bede masalah raja e angghep kene`. Kabbhi maklhuk ciptaanna se Kobasa paste endi perasaan ampo aghighir, kecuali malaikat. Oreng mun la aghighir bede se sekat mare tape bede se ta` remare. Ariya nyamana ngoso`an. Pera` masalah kene` langsung aghighir oreng. Contohna nak kanak kene` mun tako` eghighiri reng tuana ampo nangis kaade` otabe terpaksa ngaleng alias lecekan. Ta` bhango`a nangis etambhang lecekan. Panengnga sifat ampo aghighir bisa pengaruh ka mentalla anak.


Benyak oreng ngerokok se terro ambueh. Tapeh benyak oreng se apangrasah berrek moso tak kuat. Ariyah caranah mon terro sambueh a rokok. Sittong, koddhuh andik motivasi se kuat. Lakar mon terro sittong hal riyah kodduh andik motivasi se kuat ben bulat, polanah jhelennah riyah berrek sarah. Nomor duwe', ngorangi a rokok. Cara ngorangih riyah berrek mon koduh ambu sakaleng adhek, bisa e cecel misallah se baisah saareh 2 batang, korangih dhedih 2 areh ghun sebatas. Bedeh kiya oreng se tak cocok moso cara ngorangi se e cecel riyah, tapeh lebbi cocok dhek cara se ngorangih sakalengadhek. Bisa e cobak kabhi dhimmah se cocok. Ke ka tello', kenali bektoh billeh cek terronah arokok, moso kondisi engak apah se maghebey terro arokok. Mon kennal bektoh moso kondisi riyah, dhedih maghempang mon terro ambuweh.


Bakto ghi' kana' mon ngatela' aeng cora' ta' bisa se ta' alangngoyya. Entar ka tambha' le-molena pagghun bhilek ban bungu se nyamana mowa. Mon ka tambha' salaen olle alangngoy bisa olle jhuko' keng segghut etabang oreng. Keng mon setiya ngatela' aeng la ta' bhrai sakale polana sabbhan toman enga' bada narek tang soko ban ta' bisa kalowar dari aing. Apa pole bannya' na'-kana' mate tasellen pas engko' sajan tako'. Setiya magghi bannya' kollam engko' pagghun ta' enda' sanajjan ta' osa majar. Ta' majar ta' enda' apa pole esoro majar la jha' iya engko' tako' tasellem pas mate ngambang e aeng. Ate saongghunna lebur keng pagghun rajaan tako'en.


Mun jhet cita-citana terro maso` ka perguruan tengghi se e sennengnge otabe pokok a kuliah, sapa bhai ye bangga abe`na la dhaddhi Mahasiswa/i. mun la dhaddhi Mahasiswa oreng mekkerra bisa olle ilmu se lebbih luas ben kanca bisa dari cem macem daerah. Tape ye mun la dhaddhi mahasiswa jhe` pera` ajhar teori malolo, tape ye pa aktif e kegiatan kampus. Kor sokkor mun bisa ahasillaghi pesse` dhibi`, ye bisa alako paruh bakto otabe adhagang, ben bede pole biasana ngelesi nak kanak sakola`an. Pokokna dhaddhi mahasiswa ariya ongghu senneng, kabannya`an se etarema neng kuliahan na` kanak mabede sukuran e bengkona, bisa a rantau e kota laen.


Bede cara ngojeg coro e bengko mun oreng bejhi` ka jeriya. Pertama ye bherse`e bengkona se rutin, panengnga coro ruwa senneng ka bengko se gheddhe` sara. Kaduwe`, jhe` ngundang coro bi` bedena kakanan se ta` etotop. Katello`, bisa angghuy kapor barus, ye fungsina ghebey ngojeg cem macemma serangga. Intina mun terro tade`e kebanna ye pabherseh ghellu bengkona. Mun bherseh, apa bahi keban ye ta` kera maso` ka bengko, mun bengko gheddhe` ye jhe` atanya pole, paste bede bhai keban. Aslina ye mun bisa jhe` pate`e ruwa keban, kecuali enga` tekos ben cecek. Mun neng islam jhet kodhu pate`e bhagussa keban jeriya.


Moret bini' epanoro' lomba orasi kabhangsaan engko' noro' ngetek polana sabellunna tang moret ghella' ngoca' tako' se akandha'a eyada'en oreng bannya' ban lakar la ta'toman sakale noro' lomba pidato ban lomba laen se pas acaca eyada'en oreng bannya'. Tang moret messen, mon bisa engko' jha' nengenneng e dalem polana sajan tako' mon bada engko'. Aherra engko' kalowar tape bagina tang moret maju kaada' engko' nyongngo' dari candhila ban bhender ongghu bakto jiya ngolok salam dhala tello kale tape pas cekka' ta' kalowar oca' dhala para' nangissa tang moret jiya. Ya nyamana da'-ada'en biyasa apa pole bini' lakar la ghabay pangajharan pola mon bada lomba pole bisa juara polana la toman noro'.


Tambeh raja, perasaan tako` esuntik biasana la elang dari abe`na, polana lingkungan se acaca ngoca` mun oreng tako` ka suntik riya oreng bunggen. Ta` ende` beres dari sake`, mun pas sake`. Bede beberapa cara ma` le ta` tako` pas esuntika, ye ruwa pertama jhujhur ben kondisi abe`na mun sake`. Kaduwe` nyare posisi se nyaman, toju` se nyaman otabe pas napang se nyaman. Katello` jhe` ngabes jharumma suntik pas Dokter otabe perawatta nyuntika. Kaempa` matana meddhem otabe santai bhai, se la esuntik kan la bannya`na oreng, ye ta` pera` abe`na kan. Kalema` Latian pernapasan se bhagus. Pas esuntik tarek nyabana begh dalem, panengnga riya bisa aghebey suntikan ta` arassa.


Tobhet ghebey seoreng hamba benne sekadar mentah ampun, lebbi deri jiah bedeh bennyak hikmah ben rahasia e budinah anjuren tobhet. Bedeh tellok carah ghebey maknaaghi tobhet. Pertama tobhet ajiah bhukteh cintanah Allah dek manossah. Allah nyiptaaghi ben ngerabetin manossah bik landasen rassah kasih sayang. Sala sittong bhuktenah kasih sayang Allah dek manossah jiah merrik beroka bennyak macem nikmat se lok bisa e bitong jumlanah. Mala dek oreng se bennyak dhusanah. Keduek, tobhet jiah sarana relaksasi (nenangaghi jiwa) ben perenungan. Setiap oreng bhuto se nyamanah istirahat. Perjalanan odik ampo ngebey jiwa sessek ben lessoh, termasok kiah bik kesossaan se e lebetin otabeh sa dhusanah.


Benyak oreng se malarat ghebey nabung, tapeh bede kiyah se la terbiasa nabung. Begi oreng se mlarat ghebey nabong, ariiah cara se bisa e toroken makle ghempang nabung. Sittong, coba nabong rean, misallah bhen areh otabeh bhen mingguh nabong sapolo ebuh otabeh 5 ebuh. Nominallah jhek jerajeh makle tak berrek. Duwe', nabong ning awal bulen. Samarenah olle gheji otabeh pengaselan, langsong kareen ning adhek ghebey tabungan. Ariyah maghebey tak boros ka pengeluaran konsumsi ben jhejen. tello' nabong ning tabungan berjangka andiknah Bank. Produk Tabungan Berjangka riyah tak kenning kalak dhelem jang bektoh tertentu misallah setaon otabeh du taon. Dhedih aman, tak kerah e kalak ning ngak-tengaan jhelen.


Kaula ban kanca-kanca kaula ngadhek'aghi tabungan e sakolaan, bada se norok ban bada se tak norok. Kalagghunna tabungan emolae e sakolaan, ban arena kaula ban kanca kaula nabung apa kocak na berempa'an, bakto ajhelen ben arena tabungan molae bennyak ollena, kaula senneng sareng sakanca'an melana tabungan molae bennyak ollena. Tak abit bakto e akhir taon tabungan molae e begi ka bang-sebang mored se norok tabungann, kaula ban kanca tadek pade sennengnga ollena pesse tabungan reya. E bekto are, kaula ban kanca kaula ngadhe'aghi lan jhelen ka malang, e bekto arena langsong lenjhelen ka malang kaula ban kanca kaula pada senneng melana lenjhelen ka malang. E malang kaula ban kanca kaula senneng melana sebellomma ghilok toman kalenjer ka malang.


Rassah bhunga se engkok rassaen teppak e teremah neng fakultas kedokteran Universitas Airlangga cek luar biasanah. Engkok ngerassah semangat sarah ben asokkor polanah bisa ngelanjutaghi studi neng sala sittong universitas paleng bhagus neng Indonesia. Riah dheddhih sittong kesempaten se langka sarah ben engkok bisa usaha secara maksimal sarah ghebey manfaataghi secara beccek. Engkok kiah ngerassah asekelangkong sarah dek reng-oreng paleng semmak se mareh ngedukung ben merrik'in dukungan dek engkok selama riah. Rassah bhunga riah cek luar biasanah ben lok bisa e ghemberaghi lebet cak-ocak. Marghenah riah ongghuen sittong jhelen luar biasa se bisa mukkak kesempatan-kesempatan laen neng laen areh budien.


Rina jhenjhien amain moso kancanah ning bandung. Rina mangkat moso kancanah nompak mobil dheri Jakarta. Ning bandung, rina ben kancanah nginep ning apartemen se e sewa aghi moso kancanah. Rina mangkat pagi areh senin polanah tak kerah macet. Mangkat pokol 10 lebet pas ngonik ih kancanah ning bekasi. Samarenah akompol kabhi pas lanfsung mangkat ka bandung lebet toll. Rina nyettir sampe depak bandung. Ning perjalanan selama 2 jhem, kancanah tedung maloloh. Rina tak bisah norok tedung polanah koduh nyettir. Sadepaken ka bandung langsung ngakan siang ghellun ning resto. Samarenah ngakan pas langsung ka apartemen se e sewa moso kancanah. Proses check in e bhentoh moso kancanah polanah rina tak taoh.


Adaftar dhaddhi Pendamping Keluarga Harapan (PKH) koca'en la bada orenga kabbhi. Bi-lebbi e kabupaten Pamekasan se koca'en etekghu' PDIP kaangghuy ebaghi ka reng-orenga. Engko' adaftar iya ongghu dhuli ta' etarema e berkas magghi la ghenna' kabbhi. Engko' la ngarep bisa andi' gaji dari kalakowan se molja ban ngarep bisa mabhunga ana'- bini kalaban dhaddhi pendamping PKH. Rentek rassana ate segghut noro' pendaftaran lako keng lako ghagghar ta' etarema. Engko' ghun bisa alako enga' biyasana, long-molong ghan sakone'. setiya reya mon ta' andi' pesse ta' eyarghai maso oreng. Neserra engko' ta' bisa dhaddhi Imam se bhaghus da' ka ana' ban bini se paleng ekaneserre se dhaddhi ghantonganna ate.


Kaula ghaduwan careta se manorot kaula ghabay nyesel neng dhalem tang odhi' selama neka. Bhakto jareya entar ka Malang ka empa'an sareng tang kakak ban sepopoh laennah. Sengkat caretah akherrah kulah neka tepangghi sareng ramah ban binenah se anyar jareah. kaula lakr lok smemmak namong manabi dhari jareya rasannah duh cek sakek eng nengale ramah sareng reng binek laen se e ka'dhimmah neka benne ebhu nah kita dhibi'. Mela dhari jareya rassah kerrong ghi paste bedhe, kulah oneng aneka benne salannah pasapah. Namong dhari jareya kaula a rassah elang settong oreng se kodhunah bedeh neng seddhi'eng anak eng se binek ban rassah dhukah jareya lok bisa e obedhin bhakto neka.


Kaelangan Majhadi' reya berra' sara polana seekapekker sapopo ban taretanna se ghi' kenni'. Bakto Anom adhingghal omor polana sake' liver ban tabu'en kembung engko' ghi' kenni' sara. Mate teppa' ebakto adhan isha' engko' ban ana'en Anom se aropaaghi tang sapopo nyongngo' filem Naruto neng Global TV. Bakto adan bada sowara acerreng nangis, tang sapopo kalowar sakejjha' pas maso' pole, engko' atanya arapa. "Mate la" sapa? ca'en engko'. "Eppa'' jawabbha tang sapopo. Engko'blangsong nanges maso tang sapopo, bakto jiya ghi' bhuru maso' SMP ban tang sapopo se saomoran engko' andi' ale' bini' ghi' kenni' kabbhi. Mare jiya engko' entar ka mayyit ban oreng bini' bannya' se maca Burdah sambi nangis, engko' ta' kowat nangis kiya ta' bisa ambu. Areya partama kalena engko' kaelangan oreng kaangghuy saterrossa ban adhinaaghi ana' jatem.


Oreng kadeng terro beres deri traumanah se sampek nyebebagih kobeter. Oreng terapi deiyeh riyah cem-macem bisa terapi mandiri neng romanah pptabh koduh sampek neng dokter. Abit enjek'en oreng se kobeteran deiyeh cem-macem bedeh se abit bedeh se sekejjhek. Tapeh oreng deiyeh riyah tak bisa tekerjhet diddhik polanah mon tekerjhet diddhik pasteh kobeter ben takok'en ongat pole. Oreng deiyeh riyah sereng ekenal ben andik serangan panik otabeh moh temmoh kobeter. Mon le kadung kobeter pekkeran riyah semacem lok rennah ben lok bisa fokus dek kabbhi laennah. Oreng kobeteran deiyeh riyah pasteh andik maegh se ngebey atenha lok nyaman ben pekkerannah lok rennah.


Benyak nak-kanak sakolaan se terro lulu ujie. Kabhi oreng se a sakolah paghhun terro lulus ijie. Ariyah se bisa e kalakoh mon terro lulus ujien. Sittong, ajher dheri ujheu areh. Nak-kanak sakolaah pasteh kenal SKS, sistem kebut semalam. Ajher angghuy sks riyah tak bhender polanah tak kerah bisa nguasain kabbhi materi dhelem samalem. Se kaduwek, catet materi se masok ka ujien. Nyatet materi riyah tarmasok ka ajher ghebey nyiapaghi ujien kiyah. Kadheng, oreng ghempang engak polanah toman nyatet ning buku tulis. Se ka tellok, ghebey resume materi. Mon andik resume riyah maghempang, mon ngulangah ajher otabeh mon ngapalaghinah materi, engak rumus-rumus ke kodhi e hapalaghi.


Mon abhakalan pas ngatela' bhakak sake' bakto la para' akabina tang bhakal koros kelpong ban sake' magh sara dhala ta' bisa ngakan apa'a bhai. Keng tadarina tako' kaelangan oreng se ekasennengnge engko' aladhini tang bhakal jiya bakto la dhaddhi bini. Molae ghi' kal-bhakal bi' engko' esambi ka kennengngan pecet terapi ban esoro ngenom aeng parotdhanna kentang ban aghu'-ghangghu' kentang kella. Bi' engko' bhan are emarotaghi kentang, eperres aengnga ban Alhamdulillah aherra tang bini bisa baras ban bisa ngakan cengi pole. Tape kadhang loppa aba'en toman sake' sara ban mon la tabu'en sake' ya emarotaghi kentang pole bi' engko'. Asokkor sara polana bini bisa baras ban la ta' kobater pole sanajjan toman kero' kerreng pas ebabana matana celleng ban celkong.


Kadheng kulah neka toman nengale oreng se mok ngamok karebbeh dhibi'  Jhak sapah, bahkan presiden otabah DPR jughab badha ngamoghen samangken jariah. Ngamok neka sala settong ongkbhen se sapah bein toman ngarassaen, sala settongah ngamok ka patugas amargha kalakoannah neka den beden. Kalaban dhari ka' dhinto kodhu ghaduwan cataden sopaja lok loppah ban bedeh report ruah. Toman bek nyabek tapeh lok taoh bedeh dimmah san e sareh, sapah pole mon benne kulah dhib' wkwkwk. Lakar le semmohh telmi. Melannah manabi sampeyan la oneng sadhajanah jareya la ampon bedeh betessannah daddhi manossah daddhi lok olle macongkak ban sombong daddhi oreng male slamet.


Sinta areh riyah entarrah ka Satlantas se bedeh ning semmak romanah. Shinta entar ka Satlantas ghebey aghebey SIM C e kancaeh moso kancanah. Kancanah sinta la andik sim, mareh aghebey bulen bherik. Samarenah yap-siap ben sarapan, shinta e koni'ih ben kancanah kol 9 angghuy sapeda motor kancanah. Shinta ben kancanah pas mangkat bhereng ka Satlantas aghuy helm beng-sebeng. Sadhepa'en ning Satlantas Shinta pas a daftar ben abherrik berkas se e kabhutoh. Areh sabelunnah Shinta la ngurus berkas tes psikologi se dhedih sala sittong syaratdeh. Shinta pas nantos antrian ghebey norok tes teori. Samarenah norok tes teori, shinta nantos pengumuman sakejjhen pas teros ternyatah lulus. E lanjut lagghu' ghebey tes praktek nompak sapeda motor ning Satlantas kiyah kennengennah.